cyanic-selkie/wikianc huggingface dataset:
പങ്കൽ പിനാങ്
സ്വതന്ത്ര ഇന്തോനേഷ്യ
ജപ്പാൻ സഖ്യശക്തികൾക്കു കീഴടങ്ങിയതിനു ശേഷം ഇന്തോനേഷ്യയുടെ സ്വാതന്ത്ര്യം പ്രഖ്യാപിക്കപ്പെടുകയും പങ്കൽ പിനാങ് ഇന്തോനേഷ്യയുടെ ഭാഗമായിത്തീരുകയും ചെയ്തു. (പ്രാഥമികമായി ഇത് തെക്കാൻ സുമാത്ര പ്രവിശ്യയുടെ ഭാഗമായി). രാജ്യത്തിന്റെ രാഷ്ട്രീയ ഭൂപടം മാറിമറിഞ്ഞതിനുശേഷം, ബങ്കാ ബലിറ്റങ് ദ്വീപുകൾ തെക്കൻ സുമാത്ര യിൽ നിന്നും വേർപെടുത്തപ്പെടുകയും പങ്കൽ പിനാങ് തലസ്ഥാനമായി ഈ ദ്വീപുകൾ സംയോജിച്ച് ഇന്തോനേഷ്യയിലെ പുതിയ  ഒരു പ്രവിശ്യയായി മാറുകയും ചെയ്തു.
അവലംബം
വർഗ്ഗം:ഇന്തോനേഷ്യയിലെ പ്രവിശ്യകളുടെ തലസ്ഥാനങ്ങൾ
വെസ്റ്റേൺ പ്ലാസ
വെസ്റ്റേൺ പ്ലാസ (Western Wall Plaza רחבת הכותל המערבי) ഒരു ടൗൺ സ്ക്വയർ ജെരൂസലീമിലെ (ജെറുസലേം) ൽ യെരൂശലേമിൽ പഴയ നഗര പുറമെ വെസ്റ്റേൺ സ്ക്വയറിൽ കിഴക്കുവശത്ത് സ്ഥിതി ആകുന്നു.
സ്ഥാനം
ടെമ്പിൾ പർവ്വതത്തിന്റെ ഉപരിതല വിസ്തീർണ്ണം ചുറ്റിലും വർദ്ധിപ്പിക്കുന്നതിനുമായി ഗ്രേറ്റ് ഹെറോഡ് സ്ഥാപിച്ച പുരാതന നിലനിർത്തൽ മതിലിന്റെ പടിഞ്ഞാറൻ മതിൽ ഭാഗമാണ് വെസ്റ്റേൺ വാൾ പ്ലാസ.
പുറത്തേക്കുള്ള കണ്ണികൾ‌
വർഗ്ഗം:ജെറുസലേം വർഗ്ഗം:ഇസ്രായേലിലെ നഗരങ്ങൾ
ബുക്ക് കീപ്പിങ് (അക്കൗണ്ടിങ്)
ഒരു സ്ഥാപനത്തിന്റെ സാമ്പത്തിക ക്രയവിക്രയങ്ങൾ ക്രമബദ്ധമായി രേഖപ്പെടുത്തുന്നതിനെ കണക്കെഴുത്ത് (ബുക്ക്കീപ്പിങ്ങ്) എന്നു പറയുന്നു. കണക്കെഴുത്ത് അക്കൗണ്ടിങ്ങിന്റെ ആദ്യഭാഗവും ഒരു പ്രധാന പ്രക്രിയയുമാണ്. കണക്കെഴുത്തുകാർ ക്രയവിക്രയങ്ങളെ നാൾവഴിപ്പുസ്തകത്തിൽ (ഡേബുക്ക്/ ജേർണൽ) രേഖപ്പെടുത്തുകയും ശേഷം തരം തിരിച്ച് പേരേടുകളിൽ (ലെഡ്ജർ) കൊള്ളിക്കുകയും അവയിൽ നിന്നും കാലാകാലം നീക്കിയിരിപ്പ് പട്ടിക (ട്രയൽ ബാലൻസ്) തയ്യാറാക്കുകയും ചെയ്യുന്നു.
സമ്പ്രദായങ്ങൾ
കണക്കെഴുത്തിനെ പൊതുവേ ഒറ്റപ്പെരുക്കം (സിംഗിൾ എന്റ്രി) എന്നും ഇരട്ടപ്പെരുക്കം (ഡബിൾ എൻട്രി) എന്നും തരം തിരിച്ചിരിക്കുന്നു.
ഇരട്ടപ്പെരുക്ക രീതിയല്ലാത്ത സമ്പ്രദായങ്ങളെ മൊത്തത്തിൽ ഒറ്റപ്പെരുക്കം എന്ന പേരു വിളിക്കുന്നു. ഒരു ക്രയമോ വിക്രയമോ ഒരു രേഖ മാത്രമായി രേഖപ്പെടുത്തുന്ന സമ്പ്രദായമാണിത്. ചിട്ടയായി രേഖകൾ സൂക്ഷിക്കാനോ അവയിൽ നിന്ന് കൃത്യമായ ആസ്തിബാധ്യയും ലാഭനഷ്ടങ്ങളും നിർണ്ണയിക്കാനും ഒറ്റപ്പെരുക്കം ഫലപ്രദമല്ലാത്തതിനാൽ വൈയക്തികമായ കണക്കുകൾ സൂക്ഷിക്കാനല്ലാതെ ഒറ്റപ്പെരുക്കം പിൻതുടരുന്നത് അപൂർവമാണ്
ഇരട്ടപ്പെരുക്ക സമ്പ്രദായം അനുസരിച്ച് ഓരോ ക്രയത്തിനും വിക്രയത്തിനും തുല്യമായ ഇരു വശങ്ങളുണ്ട്. ഇവയെ പറ്റ് (ഡെബിറ്റ്) എന്നും വരവ് (ക്രെഡിറ്റ്) എന്നും പേർ വിളിക്കുന്നു. അഞ്ഞൂറോളം വർഷങ്ങളായി ലോകത്ത് പ്രചാരമുള്ള കണക്കെഴുത്തുരീതിയാണിത്. അടിസ്ഥാന അക്കൗണ്ടിങ്ങ് സമവാക്യമനുസരിച്ച് ഏതു സമയത്തും ഏതൊരു സ്ഥാപനത്തിന്റെയും ആസ്തി എന്നാൽ ബാദ്ധ്യതയും മൂലധനവും കൂട്ടിയതിനു തുല്യമായിരിക്കും. ഈ തത്ത്വത്തിന്റെ അടിസ്ഥാനത്തിലാണ് ഓരോ ക്രയത്തിനും വിക്രയത്തിനും ഇരുവശങ്ങളുണ്ട് എന്ന തത്ത്വം രൂപപ്പെട്ടത്.
വർഗ്ഗീകരണം
അമേരിക്കൻ സമ്പ്രദായം അനുസരിച്ച്  കണക്കുകളെ (അക്കൗണ്ട്സ്)ആസ്തികൾ (അസെറ്റ്സ്), ബാദ്ധ്യതകൾ (ലയബിലിറ്റീസ്), വരുമാനങ്ങൾ ( ഇൻ‌കം), ചെലവുകൾ (എക്സ്പെൻസ്), മൂലധനം (ക്യാപിറ്റൽ) എന്നിങ്ങനെ അഞ്ചായി തരം തിരിച്ചിരിക്കുന്നു. യൂറോപ്യൻ രീതിയനുസരിച്ച് കണക്കുകളെ വൈയക്തികം (പേർസണൽ) ആസ്തിബാദ്ധ്യത (റീയൽ) ലാഭനഷ്ടങ്ങൾ എന്നിങ്ങനെ മൂന്നായാണ്‌ തരം തിരിക്കുക. ഇവ കേവലം വർഗ്ഗനാമങ്ങളിലെ വ്യത്യാസമാണെന്നതിനാൽ ഏത് രീതിയിൽ ആയാലും ക്രയവിക്രയങ്ങളുടെ പറ്റുവരവ് നിയമങ്ങൾ ഒരേപോലെ തന്നെ ആയിരിക്കും.
{| class="wikitable" ! അമേരിക്കൻ രീതി !! പറ്റ്!! വരവ്
സാധാരണ കണക്കുപുസ്തകങ്ങളും രേഖകളും
നാൾവഴിപ്പുസ്തകം (ജേർണൽ/ ഡേബുക്ക്)- ഓരോ ക്രയവിക്രയവും നടക്കുന്ന ദിനമനുസരിച്ച് പറ്റുവരവ് വയ്ക്കുന്ന പുസ്തകമാണ് നാൾവഴി. ഒരു സ്ഥാപനത്തിന്റെ ക്രയവിക്രയങ്ങൾ നിരവധി കണക്കെഴുത്തുകാർ ചേർന്ന് എഴുതുന്നവയാണെങ്കിൽ നാൾവഴിയെ സെയിൽസ് ജേർണൽ, പർച്ചേസ് ജേർണൽ, ക്യാഷ് ബുക്ക്, ജേർണൽ പ്രോപ്പർ എന്നിങ്ങനെ പലതായി പരിപാലിക്കുന്നത് സാധാരണയാണ്. നാൾവഴിപ്പുസ്തകങ്ങളെ ആദ്യകണക്കെഴുത്തു പുസ്തകം എന്നും പറയാറുണ്ട്. .
പേരേട് (ലെഡ്ജർ)-ഒരോ കണക്കിനും (അക്കൗണ്ട്) പ്രത്യേക താളുകൾ സൂക്ഷിക്കുന്ന പുസ്തകമാണ് പേരേട്. നാൾ വഴി പുസ്തകത്തിൽ നിന്ന് ഓരോ കണക്കും അതത് ഏടുകളിലേക്ക് എടുത്തെഴുതുക (പോസ്റ്റിങ്ങ്) വഴി പേരേട് പരിപാലിക്കപ്പെടുന്നു..
യന്ത്രവത്കരണം
കണക്കെഴുത്തിന്റെ വിവിധ മേഖലകളെ യന്ത്രവത്കരിക്കാനുള്ള പരിശ്രമങ്ങൾ കഴിഞ്ഞ നൂറ്റാണ്ടിൽ തന്നെ വ്യാപകമായിരുന്നു. ആധുനിക ലോകത്ത് നല്ലൊരു ശതമാനം സ്ഥാപനങ്ങളും പൂർണ്ണമായോ ഭാഗികമായോ കണക്കെഴുത്ത് കമ്പ്യൂട്ടറിലൂടെ ചെയ്യുന്നു. കണക്കെഴുത്തു സോഫ്റ്റ്‌വെയർ,സമ്പൂർണ്ണ വിഭവ പദ്ധതി സിസ്റ്റങ്ങൾ ERP, സ്പ്രെഡ് ഷീറ്റുകൾ, യന്ത്രവത്കരിച്ച ക്രയവിക്രയാലേഖന ഉപകരണങ്ങൾ എന്നിവയുടെ ഉപയോഗം കണക്കെഴുത്തിനെ കൂടുതൽ വേഗമുള്ളതും കാര്യക്ഷമതയുള്ളതും ആക്കുകയും വളരെ കൂടുതൽ വിവരങ്ങൾ സംഭരിക്കാനും സംസ്കരിക്കാനും വിതരണം ചെയ്യാനും പ്രാപ്തമാക്കുകയും ചെയ്യുന്നു.
അവലംബം
വർഗ്ഗം:വാണിജ്യം വർഗ്ഗം:അക്കൗണ്ടൻസി
മണ്ഡി റോഡ്
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മണ്ഡി റോഡ്. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മണ്ഡി റോഡ് സ്ഥിതിചെയ്യുന്നത്. മണ്ഡി റോഡ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 110 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 92 പുരുഷന്മാരും 18 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 86.36 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 34.55 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
മണ്ഡി റോഡ് ലെ 37 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ചന്തു ചേകവർ
പതിനാറാം നൂറ്റാണ്ടിൽ വടക്കൻ കേരളത്തിൽ ജീവിച്ചിരുന്ന ഒരു ചേകവനാണ് ചന്തു ചേകവർ (ചന്തു പണിക്കർ, ചന്തു കുറുപ്പ്, ചതിയൻ ചന്തു തുടങ്ങിയ പേരുകളിലും അറിയപ്പെടുന്നു ). ഹിന്ദു തീയ്യജാതിയിലാണ് ചന്തു ചേകവർ ജനിച്ചത്. വടക്കൻ പാട്ടുകളിലെ ഒരു പ്രധാന കഥാപാത്രമാണ് ചന്തു ചേകവർ. കേരളത്തിലെ കടത്തനാട് മേഖലയിൽ ജീവിച്ചിരുന്നു എന്ന് കരുതപ്പെടുന്നു.
ആരോമൽ ചേകവരുടെ മച്ചുനനാണ് ചന്തു ചേകവർ എന്നാണ് വടക്കൻ പാട്ടുകളിൽ പരാമർശിക്കപ്പെടുന്നത്. പുത്തരിയങ്കത്തിനുപോയ ആരോമൽ ചേകവരെ അങ്കത്തിനുശേഷം വിശ്രമിക്കുമ്പോൾ കുത്തുവിളക്കിന്റെ തണ്ടുകൊണ്ട് കുത്തി കൊലപ്പെടുത്തി എന്നാണ് വടക്കൻ പാട്ടുകളിലെ പരാമർശം.
അവലംബങ്ങൾ
വർഗ്ഗം:മലയാളികൾ വർഗ്ഗം:വടക്കൻ പാട്ടിലെ കഥാപാത്രങ്ങൾ
ഒക്ടോപ്പസി ആന്റ് ദ ലിവിങ് ഡേലൈറ്റ്സ്
ഇയാൻ ഫ്ലെമിങിന്റെ ജെയിംസ് ബോണ്ട് പരമ്പരയിലെ പതിന്നാലാമത്തെയും ഫ്ലെമിങ് എഴുതിയ അവസാനത്തെയും പുസ്തകമാണ് ഒക്ടോപ്പസി ആന്റ് ദ ലിവിങ്ങ് ഡേലൈറ്റ്സ്. ഫ്ലെമിങ് എഴുതിയ ചെറുകഥകളുടെ ഒരു സമാഹാരമാണിത്. 1966 ജൂൺ 23 ന് ജൊനാതൻ കേപ്പാണ് ഈ പുസ്തകം പ്രസിദ്ധീകരിച്ചത്. ഇയാൻ ഫ്ലെമിങിന്റെ മരണശേഷം പുറത്തിറങ്ങിയ ചെറുകഥാസമാഹാരമാണിത്.
ഒക്ടോപ്പസി, ദ ലിവിങ് ഡേലൈറ്റ്സ് എന്നിങ്ങനെ രണ്ട് കഥകളാണ് ഈ പുസ്തകത്തിൽ ഉള്ളത്. പിന്നീടുള്ള എഡീഷനുകളിൽ ദ പ്രോപ്പർട്ടി ഓഫ് എ ലേഡി, 007 ഇൻ ന്യൂയോർക്ക് എന്നീ രണ്ടുകഥകളും കൂടി ചേർത്തിട്ടുണ്ട്. ഈ കഥകളെല്ലാം വിവിധ മാദ്ധ്യമങ്ങളിൽ മുൻപ് പ്രസിദ്ധീകരിച്ചവയാണ്. ഒക്ടോപ്പസി 1965 ഒക്ടോബറിൽ ഡെയ്‍ലി എക്സ്പ്രസ്സിലാണ് പ്രസിദ്ധീകരിച്ചത്. ദ ലിവിങ്ങ്  ഡേലൈറ്റ്സ് 4 ഫെബ്രുവരി 1962 ൽ ദ സൺഡേ ടൈംസ് എന്ന പത്രത്തിലാണ് വന്നത്. സോതെബൈസ് പബ്ലിക്കേഷനാണ് 1963 നവംബറിൽ ദ പ്രോപ്പർട്ടി ഓഫ് എ ലേഡി പ്രസിദ്ധീകരിച്ചത്. 007 ഇൻ ന്യൂയോർക്ക് അഥവാ ദ ഐവറി ഹാമർ എന്ന കഥ 1963 ഒക്ടോബറിൽ ന്യൂയോർക്ക് ഹെറാൾഡ് ട്രിബ്യൂൺ ആണ് പ്രസിദ്ധീകരിച്ചത്.
അവലംബം
വർഗ്ഗം:ജെയിംസ് ബോണ്ട് പുസ്തകങ്ങൾ
ബ്ജോറൻലാൻറെറ്റ് ദേശീയോദ്യാനം
ബ്ജോറൻലാൻറെറ്റ് ദേശീയോദ്യാനം, വാസ്റ്റെർബോട്ടെൻ കൌണ്ടി യിലുള്ള സ്വീഡനിലെ ഒരു ദേശീയോദ്യാനമാണ്. 1991ലാണ് ഈ ദേശീയോദ്യാനം രൂപീകൃതമായത്. ഇത് ഏകദേശം 11 ചതുരശ്ര കിലോമീറ്റർ (4.2 ചതുരശ്ര മൈൽ) പ്രദേശത്തായി പരന്നു കിടക്കുന്നു.
ബാഹ്യ ലിങ്കുകൾ
വർഗ്ഗം:സ്വീഡനിലെ ദേശീയോദ്യാനങ്ങൾ
കെൻസോ ടാഗെ
ജപ്പാനിലെ പ്രശസ്തനായ ആർക്കിടെക്റ്റും 1987ലെ പ്രിറ്റ്സ്ക്കെർ പ്രൈസ് ജേതാവുമാണ്‌കെൻസോ ടാഗെ (丹下 健三).ഇരുപതാം നൂറ്റാണ്ടിലെ ഏറ്റവും മികച്ച ആർക്കിടെക്റ്റിൽ ഒരാളാണ്‌ അദ്ദേഹം.പാരമ്പര്യ ജപ്പാനീസ് വാസ്തു വിദ്യയെ ആധുനിക വാസ്തു വിദ്യയോട് സമന്വയിപ്പിച്ച് അഞ്ച് ഭൂഖണ്‌ണ്ടത്തിലും അദ്ദേഹം രൂപ കൽപ്പന ചെയ്ത പ്രശസ്തമായ കെട്ടിടങ്ങളുണ്ട്.മെറ്റബോലിസ്റ്റ് പ്രസ്ഥാനത്തിന്റെ ഏറ്റവും സ്വാധീനം ചെലുത്തിയ നേതാക്കളിലൊരാളായിരുന്നു അദ്ദേഹം.ഡച്ച് സ്റ്റ്രക്ചുലാറിസത്തിനെ പറ്റി അദ്ദേഹത്തിന്‌ മുൻപേ കാഴപ്പാടുണ്ടായിരുന്നു.തുടക്ക കാലത്ത് സ്വിസ്സ് മോഡേണിസ്റ്റായ ലേ കോർബുസിയറു(Le Corbusier)ൽ നിന്ന് പ്രചോദിതനായ ഇദ്ദേഹം,1949ലാണ്‌ അന്താരാഷ്ട്ര പ്രശസ്തിയിലേക്ക് ഉയർന്നത്.1949ൽ സംഘടിപ്പിച്ച ഹിരോഷിമ സമാധാന സ്മാരക പാർക്ക് ഡിസൈൻ ചെയ്യുന്നതിനു സംഘടിക്കപ്പെട്ട മൽസരത്തിൽ ഇദ്ദേഹം വിജയിച്ചു.1950കളിൽ ഇദ്ദേഹം CIAMM(കോൺഗ്രസ് ഇന്റെർനാഷണൗസ് ഡി ആർക്കിടക്ച്ചർ മോഡേണേ)യിൽ അംഗമായി.CIAM ആർക്കിടക്റ്റ്-മാരുടെ സംഘടനയായ ടീം ടെനിൽ(Team X) ഇദ്ദേഹം അംഗമായില്ല.1960ലെ ഇദ്ദേഹത്തിന്റെ ടോക്യോ ബെയ് പ്ലാൻ 1960 കളിൽ ടീം ടെന്നിൽ സ്വാധീനം ചെലുത്തുകയും ഈ സംഘം മെറ്റബോളിസമായി മാറുകയും ചെയ്തു.
രണ്ടാം ലോകയുദ്ധത്തിന്റെ പുനരുദ്ധാരണത്തിന്‌ ഇദ്ദേഹം സർവകലാശാലയിൽ പഠിച്ച നാഗരികം ഉപയോയപ്പെട്ടു.ടോക്യോയുടെയും സ്കോപ്ജെയുടെയും രൂപകല്പ്പനയും ഇദ്ദേഹം സൂക്ഷ്മമായി നടത്തി.ടാഗെയുടെ ശിൽപ്പകലാ ചാരുത ലോകത്തിലെ മറ്റ് ആർക്കിടക്റ്റുകൾക്ക് പ്രചോദനമായി.
പുരസ്ക്കാരങ്ങൾ
From the Japanese Wikipedia article
ജപ്പാൻ
der of the Sacred Treasure]] (1994)
അവലംബം
വർഗ്ഗം:1913-ൽ ജനിച്ചവർ വർഗ്ഗം:സെപ്റ്റംബർ 4-ന് ജനിച്ചവർ വർഗ്ഗം:2005-ൽ മരിച്ചവർ വർഗ്ഗം:മാർച്ച് 22-ന് മരിച്ചവർ
ദീനാനാഥ് മങ്കേഷ്കർ
മറാഠി നാടക നടനും,ഗായകനുമായിരുന്നു ദീനാനാഥ് മങ്കേഷ്കർ.(ജ:29 ഡിസം: 1900 മങ്കേഷി, ഗോവ – 24 ഏപ്രിൽ 1942).ശാസ്ത്രീയ സംഗീതത്തിനു പുറമേ നാട്യസംഗീതത്തിലും പ്രാഗല്ഭ്യം ഉണ്ടായിരുന്ന ദീനാനാഥിനു ആദ്യകാലത്ത് ബാബ മഷേൽകറുടെ സംഗീത ശിക്ഷണം ലഭിച്ചിരുന്നു.ഗായകരായ ലതാ മങ്കേഷ്കർ,ആശാ ഭോസ്ലെ. ഹൃദയനാഥ് മങ്കേഷ്കർ,മീനാ ഖാദികർ എന്നിവരുടെ പിതാവുമാണ് ദീനാനാഥ് മങ്കേഷ്കർ.
അവലംബം
വർഗ്ഗം:1900-ൽ ജനിച്ചവർ വർഗ്ഗം:1942-ൽ മരിച്ചവർ വർഗ്ഗം:മറാത്തി ചലച്ചിത്രപിന്നണിഗായകർ
ഡെൽമിറ അഗസ്തിനി
ഡെൽമിറ അഗസ്തിനി (October 24, 1886 – July 6, 1914) ഉറുഗ്വക്കാരിയായ ഒരു കവിയായിരുന്നു. ഇരുപതാം നൂറ്റാണ്ടിന്റെ ആദ്യപാദത്ത് ജീവിച്ചിരുന്ന ലാറ്റിൻ അമേരിക്കയിലെ പ്രധാനപ്പെട്ട കവിയായിരുന്നു അദ്ദേഹം.
പശ്ചാത്തലം
ഇറ്റലികാരായ മാതാപിതാക്കളുടെ കുട്ടിയായിരുന്ന അവർ മോണ്ടിവീഡിയോയിൽ ആണ് ജനിച്ചത്. പത്തുവയസ്സിൽ ത്തന്നെ ഫ്രഞ്ച്, സാഹിത്യം, ചിത്രകല എന്നിവ അഭ്യസിച്ചു.
Bibliography
Each year links to its corresponding "[year] in poetry" article:
യാഗ വേണുഗോപാൽ റെഡ്ഡി
വൈ.വി. റെഡ്ഡി എന്നറിയപ്പെടുന്ന '''ഡോ. യാഗ വേണുഗോപാൽ റെഡ്ഡി''' (ജനനം:1941 ആഗസ്റ്റ് 17) 1964 ബാച്ചിലെ ഒരു ഐ.എ.എസ് ഓഫീസറാണ്. ഇന്ത്യയുടെ കേന്ദ്രബാങ്കായ റിസർവ് ബാങ്കിന്റെ ഇരുപത്തിയൊന്നാമത്തെ ഗവർണറായി 2003 സെപ്റ്റംബർ 6 മുതൽ 2008 സെപ്റ്റംബർ 5 വരെ സേവനം അനുഷ്ടിച്ചിട്ടുണ്ട്. ഇന്ത്യയിലെ രണ്ടാമത്തെ ഏറ്റവും ഉയർന്ന സിവിലിയൻ പുരസ്കാരമായ പത്മവിഭൂഷൺ 2010-ൽ അദ്ദേഹത്തിന് സമ്മാനിക്കപ്പെട്ടു.
അവലംബം
വർഗ്ഗം:1941-ൽ ജനിച്ചവർ
വർഗ്ഗം:ഓഗസ്റ്റ് 17-ന് ജനിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:റിസർവ് ബാങ്ക് ഗവർണർമാർ വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ
വിത്തിൻ സെക്കന്റ്സ്
വിജേഷ് പി. വിജയൻ സംവിധാനം നിർവഹിച്ച് 2023-ൽ പുറത്തിറങ്ങിയ ഒരു മലയാള കുറ്റകൃത്യ ചലച്ചിത്രമാണ് വിത്തിൻ സെക്കന്റ്സ്. ഇന്ദ്രൻസ്, കരമന സുധീർ, അലൻസിയർ ലേ ലോപ്പസ്, സരയു മോഹൻ, സന്തോഷ് കീഴാറ്റൂർ, സീമ ജി. നായർ, തലൈവാസൽ വിജയ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന്റെ ഛായാഗ്രഹണം രജീഷ് രാമനും സംഗീത സംവിധാനം രഞ്ജിൻ രാജുമാണ് നിർവഹിച്ചിരിക്കുന്നത്. ബോൾ എന്റർടെയ്ൻമെന്റിന്റെ ബാനറിൽ സംഗീത് ധർമ്മരാജനാണ് ചിത്രം നിർമ്മിച്ചിരിക്കുന്നത്.
സംഗീതം
രഞ്ജിൻ രാജാണ് ചിത്രത്തിന് സംഗീതം ഒരുക്കിയിരിക്കുന്നത്.
തീയേറ്റർ
ചിത്രം Jun 2, 2023 ന് തീയേറ്ററുകളിൽ റിലീസ് ചെയ്തു.
പുറത്തേക്കുള്ള കണ്ണികൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
സെന്റ് ജോർജസ് ഗവ. വൊക്കേഷണൽ ഹയർസെക്കണ്ടറി സ്‌കൂൾ, പുതുപ്പള്ളി
കോട്ടയം ജില്ലയിലെ പുതുപ്പള്ളിയിൽ സ്ഥിതി ചെയ്യുന്ന സർക്കാർ വിദ്യാലയമാണ് സെന്റ് ജോർജസ് ഗവ. വൊക്കേഷണൽ ഹയർസെക്കണ്ടറി സ്‌കൂൾ, പുതുപ്പള്ളി. എ.ഡി. 1917 മെയ് 23 നാണ് സ്‌കൂളിൽ ക്ലാസുകൾ തുടങ്ങിയത്. സാഹിത്യകാരനും തിരുവിതാംകൂർ സ്‌കൂൾസ് ചീഫ് ഇൻസ്‌പെക്ടർ ഒറ്റപ്ലാക്കൽ റാവു സാഹിബ് ഒ.എം. ചെറിയാന്റെ ശ്രമഫലമായിട്ടാണ് സ്‌കൂൾ ആരംഭിച്ചത്. 1931 മെയ് 18 ന് ഈ വിദ്യാലയം ഹൈസ്‌ക്കൂളായി ഉയർത്തപ്പെട്ടു. 1983ൽ സ്‌കൂൾ ഗേൾസ് ഹൈസ്‌കൂളും 1992ൽ വൊക്കേഷണൽ ഹയർസെക്കണ്ടറി സ്‌കൂളുമായി മാറി.
ശതാബ്ദി ആഘോഷം
2017 ൽ സ്കൂളിന്റെ ഒരു വർഷം നീണ്ടുനിൽക്കുന്ന ആഘോഷ പരിപാടികൾ നടന്നിരുന്നു. പുതുപ്പള്ളിയുടെയും സ്‌കൂളിന്റെയും ചരിത്രം വിശദമാക്കുന്ന ‘കാഴ്ച’ എന്ന പ്രദർശനം നടത്തി. സുവനീർ പ്രസിദ്ധീകരിച്ചു.
അവലംബം
വർഗ്ഗം:കോട്ടയം ജില്ലയിലെ സർക്കാർ വിദ്യാലയങ്ങൾ
എസ്.എസ്. ഡേവിഡ്‌സൺ
ഇന്ത്യയിലെ തമിഴ്‌നാട്ടിലെ പരിസ്ഥിതി പ്രസ്ഥാനത്തിന്റെ അഗ്രഗാമിയായ പ്രബോധകരിൽ ഒരാളാണ് '''എസ്.എസ്. ഡേവിഡ്‌സൺ'''. ഇന്ത്യയിലെ കന്യാകുമാരി ജില്ലയിലെ നാഗർകോവിലിലാണ് ഡേവിഡ്സൺ ജനിച്ചത്. സ്കോട്ട് ക്രിസ്ത്യൻ കോളേജിൽ നിന്ന് ഇംഗ്ലീഷിൽ ബിരുദം നേടിയ അദ്ദേഹം ഇംഗ്ലീഷിൽ ഫാക്കൽറ്റിയായി ചേർന്നു. അണ്ണാമലൈ സർവ്വകലാശാലയിൽ നിന്ന് ഇംഗ്ലീഷിൽ ബിരുദാനന്തര ബിരുദവും എംഫിലും പൂർത്തിയാക്കി
നാഗർകോവിലിൽ അദ്ദേഹം ഒരു ട്രൈബൽ ഫൗണ്ടേഷൻ ക്ലബ്ബ് ആരംഭിച്ചു. അത് കാമ്പസ് അധിഷ്ഠിത പ്രകൃതി സംരക്ഷണ പ്രവർത്തനങ്ങളുടെ ഉത്ഭവത്തിനും തെക്കൻ തമിഴ്‌നാട്ടിലെ പശ്ചിമഘട്ട മലനിരകളിലെ ഗോത്രവർഗ്ഗക്കാർക്കിടയിൽ അവബോധത്തിനും രൂപം നൽകി. പരിസ്ഥിതി ഭീഷണികളെ കുറിച്ച് പഠിക്കുന്നതിലും ക്ലബ്ബ് ഏർപ്പെട്ടു. കൂടാതെ, പിന്നീട് കന്യാകുമാരി ജില്ല എന്ന് പുനർനാമകരണം ചെയ്യപ്പെട്ട മുൻ തെക്കൻ തിരുവിതാംകൂറിലെ ഹിൽ ക്വാറി, നെൽവയലുകൾ, തണ്ണീർത്തടങ്ങൾ, തടാകങ്ങൾ, മറ്റ് പ്രാകൃത ജലാശയങ്ങൾ എന്നിവയുടെ പരിവർത്തനം എന്നിവയ്‌ക്കെതിരായ പ്രസ്ഥാനത്തിനും ഡേവിഡ്‌സൺ നേതൃത്വം നൽകുന്നു. ആമയെയും മറ്റ് തീരദേശ ജൈവവൈവിധ്യത്തെയും സംരക്ഷിക്കുന്നതിലുള്ള അദ്ദേഹത്തിന്റെ പ്രവർത്തനത്തെ ദക്ഷിണേന്ത്യയിലുടനീളമുള്ള നിരവധി സംരക്ഷകർ പ്രശംസിച്ചു. നാഗർകോവിലിലെ പൈതൃക തണ്ണീർത്തടങ്ങളും ശുചീന്ദ്രം തെരൂർ പക്ഷി സങ്കേതവും തണ്ണീർത്തട സമുച്ചയവും സംരക്ഷിക്കുന്നതിനുള്ള ഒരു പദ്ധതി ആവിഷ്‌കരിച്ചതിന്റെ ബഹുമതി അദ്ദേഹത്തിനുണ്ട്. പക്ഷികളുടെ മൈഗ്രേഷൻ പാറ്റേണുകൾ ട്രാക്ക് ചെയ്യാനും തന്നിരിക്കുന്ന ഭൂപ്രകൃതിയിലോ ഭൂമിശാസ്ത്രത്തിലോ ഉള്ള തദ്ദേശീയ പക്ഷികളെ പഠിക്കാനും അദ്ദേഹം അറിയപ്പെടുന്നു. നാഗർകോവിലിലെ ജൈവ വൈവിധ്യ സമ്പന്നമായ ഭൂപ്രകൃതികളിൽ നിന്നുള്ള ചില പക്ഷി വർഗ്ഗങ്ങളുടെ വംശനാശത്തെയും വംശനാശത്തിന് സമീപത്തെയും കുറിച്ചുള്ള അദ്ദേഹത്തിന്റെ ആധികാരിക കൃതി അമേച്വർ പക്ഷിശാസ്ത്രജ്ഞർ തീർച്ചയായും വായിച്ചിരിക്കേണ്ട ഒന്നാണ്.
തിരുവിതാംകൂർ നക്ഷത്ര ആമയെ വംശനാശത്തിന്റെ വക്കിൽ നിന്ന് രക്ഷിക്കാനുള്ള കാമ്പയിന് നേതൃത്വം നൽകുന്നത് അദ്ദേഹമാണ്. 2014 മാർച്ചിൽ, അദ്ദേഹത്തിന്റെ മേൽനോട്ടത്തിൽ കന്യാകുമാരി ജില്ലയുടെ തീരത്ത് 2000-ത്തോളം ഒലിവ് റിഡ്‌ലി കടലാമ മുട്ടകൾ അറബിക്കടലിൽ തുറന്നുവിട്ടു. ജനസംഖ്യാ വിസ്ഫോടനം, മത്സ്യബന്ധനം, നിർമ്മാണ പ്രവർത്തനങ്ങൾ, നിരോധിച്ച പഴ്സ് വലകളുടെയും ട്രോളറുകളുടെയും ഉപയോഗം, നാഗർകോവിൽ, കന്യാകുമാരി ജില്ലകളുടെ തീരങ്ങളിൽ ആസൂത്രണം ചെയ്യാത്ത ബീച്ച് ടൂറിസം എന്നിവ കാരണം അവരുടെ ജനസംഖ്യ ഗണ്യമായി കുറഞ്ഞു.
കൂണുകളെക്കുറിച്ചും പരിസ്ഥിതി പുസ്തകങ്ങളെക്കുറിച്ചും ഏതാനും ഗവേഷണ പ്രബന്ധങ്ങളുടെ രചയിതാവാണ് അദ്ദേഹം.
അവലംബം
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
ജോസഫ് വടക്കൻ
കേരളത്തിലെ രാഷ്ട്രീയ-സന്നദ്ധ പ്രവർത്തകനായ ഒരു ക്രിസ്ത്യൻ പാതിരിയായിരുന്നു ഫാദർ വടക്കൻ എന്ന പേരിൽ പ്രശസ്തനായ ജോസഫ് വടക്കൻ (1 ഒക്ടോബർ 1919 – 28 ഡിസംബർ 2002). സ്വാതന്ത്ര്യസമര സേനാനിയും കർഷക തൊഴിലാളി പാർട്ടി (KTP) എന്ന രാഷ്ട്രീയകക്ഷിയുടെ സ്ഥപകനുമാണ് ഫാദർ വടക്കൻ. നിരവധി പ്രക്ഷോഭങ്ങൾക്കും പ്രതിഷേധ മാർച്ചുകൾക്കും സത്യാഗ്രഹങ്ങൾക്കും അദ്ദേഹം നേതൃത്ത്വം നൽകി. അറസ്റ്റ് വരിക്കുകയും ജയിലിലടക്കപ്പെടുകയും ചെയ്തിട്ടുണ്ട്. കത്തോലിക്കാപുരോഹിതനായിരുന്ന അദ്ദേഹത്തിന് ഒരു സന്ദർഭത്തിൽ സഭ ഭ്രഷ്ട് കൽപ്പിക്കുകയും ചെയ്തു.
വടക്കൻ ഇട്ടിക്കുരുവിന്റെയും കുഞ്ഞില ഇട്ടിക്കുരുവിന്റേയും മകനായി തൊയക്കാവിലാണ് ഫാദർ ജോസഫ് വടക്കന്റെ ജനനം. അദ്ധ്യാപകനായി ജോലിചെയ്തിരുന്ന യുവപ്രായത്തിൽ മറ്റു അദ്ധ്യാപകരെ സംഘടിപ്പിച്ചുകൊണ്ട് ക്വിറ്റ് ഇന്ത്യാസമരത്തിൽ പങ്കുചേർന്നു. 'തൊഴിലാളി' എന്ന പേരിൽ അദ്ദേഹം പ്രസിദ്ധീകരിച്ചുവന്ന ആഴ്ചപ്പതിപ്പ് പിന്നീട് ദിനപത്രമായി വളർന്നു. 1958-ൽ കേരളത്തിലെ കമ്മ്യൂണിസ്റ്റ് സർക്കാറിനെതിരെയുണ്ടായ വിമോചന സമരത്തിൽ ജോസഫ് വടക്കൻ പ്രധാന പങ്കുവഹിച്ചു. എന്നാൽ മറ്റു ചില പ്രക്ഷോഭങ്ങളിൽ കമ്മ്യൂണിസ്റ്റ് നേതാവായിരുന്ന എ.കെ. ഗോപാലനുമായി അദ്ദേഹം ഒരുമിച്ചു നിന്നു. പിന്നീട് കേരളത്തിലെ കുടികിടപ്പ് കർഷകരെ സംഘടിപ്പിച്ച് പ്രക്ഷോഭം നയിക്കുകയും ബി.വെല്ലിംഗടനുമായി ചേർന്ന് കർഷക തൊഴിലാളി പാർട്ടി രൂപവൽകരിക്കുകയും ചെയ്തു.
തെരഞ്ഞെടുപ്പിൽ
1977 ലെ നിയമസഭാ തിരഞ്ഞെടുപ്പിൽ ഫാദർ വടക്കൻ കണ്ണൂർ നിയോജകമണ്ഡലത്തിൽ കേരള തൊഴിലാളി പാർട്ടിയുടെ സ്ഥാനാർത്ഥിയായി മത്സരിച്ചിരുന്നു. 10,000 ൽ അധികം വോട്ടു പിടിച്ചെങ്കിലും പരാജയപ്പെട്ടു. ഇതിനുശേഷം അദ്ദേഹം പാർട്ടി പിരിച്ചുവിടുകയും സജീവരാഷ്ട്രീയം അവസാനിപ്പിയ്ക്കുകയും ചെയ്തു. തുടർന്ന് മുഴുവൻ സമയം പൗരോഹിത്യത്തിനായി ചെലവഴിച്ച അദ്ദേഹം, 2002 ഡിസംബർ 28-ന് 83-ആം വയസ്സിൽ അന്തരിച്ചു.
അവലംബം
വർഗ്ഗം:1919-ൽ ജനിച്ചവർ വർഗ്ഗം: 2002-ൽ മരിച്ചവർ വർഗ്ഗം:ഒക്ടോബർ 1-ന് ജനിച്ചവർ വർഗ്ഗം:ഡിസംബർ 28-ന് മരിച്ചവർ
വർഗ്ഗം:കത്തോലിക്ക പുരോഹിതർ വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
എൽക്കൊ
Coordinates: <span class="geo-dec" title="Maps, aerial photos, and other data for this location">41.13°N 115.35°W
എൽക്കൊ കൌണ്ടി യു.എസ്. സംസ്ഥാനമായ നെവാഡ യുടെ വടക്കുകിഴക്കൻ മൂലയ്ക്കുള്ള ഒരു കൌണ്ടിയാണ്. 2010 ലെ സെൻസസ് രേഖകളനുസരിച്ച് ഈ കൌണ്ടിയിൽ 48,818 ജനങ്ങൾ അധിവസിച്ചിരുന്നു. എൽക്കൊ പട്ടണത്തിലാണ് കൌണ്ടി സീറ്റിൻറെ സ്ഥാനം. 1869 മാർച്ച് മാസം 5 ലാൻഡർ കൌണ്ടിയുടെ ഭാഗത്തിൽ നിന്ന് ഈ കൌണ്ടി രൂപീകരിക്കപ്പെട്ടു.
യു.എസിലെ കൌണ്ടികളില‍ വലിപ്പത്തിൽ നാലാം സ്ഥാനമാണ് ഈ കൌണ്ടിയ്ക്കുള്ളത്. അലാസ്കയിലെ ബറോസ് ഉൾപ്പെടുത്തി കണക്കുകൂട്ടിയാൽ ഈ സ്ഥാനം താഴെയാണ്. 10,000 സ്ക്വയർ മൈലിൽ (25,900 km2) അധികം ചുറ്റളവുള്ള യു.എസിലെ 10 കൌണ്ടികളിൽ ഒന്നാണിത്.
എൽക്കോ, NV മൈക്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ് എൽക്കൊ കൌണ്ടി. ഈ കൌണ്ടിയിൽ ഷോഷോൺ-പൈയൂട്ട് ജനങ്ങൾക്കായി പത്തൊമ്പതാം നൂറ്റാണ്ടിൽ മാറ്റി വച്ചിട്ടുള്ള ഡക്ക് വാലി ഇന്ത്യൻ റിസർവേഷൻറെ 49.8 ശതമാനം ഭാഗങ്ങളും ഉൾപ്പെടുന്നു. ഇവർ ഫെഡറൽ അംഗീകാരം സിദ്ധിച്ച തദ്ദേശീയ ഇന്ത്യൻ വർഗ്ഗമാണ്. ഈ റിസർവ്വേഷൻറെ 50 ശതമാനത്തിലധികം പ്രദേശം ഇഡാഹോയിലെ ഒവിഹീ കൌണ്ടിയിലാണ് സ്ഥിതി ചെയ്യുന്നതെങ്കിലും ഭൂരിപക്ഷം ഗോത്ര വർഗ്ഗക്കാരും നെവാഡ ഭാഗത്താണ് അധിവസിക്കുന്നത്. റിസർവ്വേഷൻ ഭൂമിയുടെ ആകെ വിസ്തൃതി 450.391 സ്ക്വയർ മൈലാണ് (1,166.5 km2).
ഹാർവാർഡ് മെഡിക്കൽ സ്കൂൾ
ഹാർവാർഡ് മെഡിക്കൽ സ്കൂൾ (HMS) ഹാർവാർഡ് സർവകലാശാലയുടെ കീഴിലുള്ള ഒരു ബിരുദ മെഡിക്കൽ വിദ്യാലയമാണ്. മസാച്യുസെറ്റ്സിലെ ബോസ്റ്റണിൽ ലോംഗ്വുഡ് മെഡിക്കൽ ഏരിയയിലാണ് ഇത് സ്ഥിതിചെയ്യുന്നത്. 1782-ൽ സ്ഥാപിതമായതും അമേരിക്കൻ ഐക്യനാടുകളിലെ ഏറ്റവും പഴക്കം ചെന്ന മെഡിക്കൽ വിദ്യാലയങ്ങളിൽ ഒന്നുമായ HMS  യു.എസ്. ന്യൂസ്, വേൾഡ് റിപ്പോർട്ട് എന്നിവയുടെ അവലോകന പ്രകാരം മെഡിക്കൽ വിദ്യാലയങ്ങൾക്കിടയിൽ ഗവേഷണത്തിന് സ്ഥിരമായി ഒന്നാം സ്ഥാനത്താണ്. മറ്റ് പ്രമുഖ മെഡിക്കൽ വിദ്യാലയങ്ങളിൽ നിന്ന് വ്യത്യസ്തമായി, HMS ഒരു ആശുപത്രിയുമായും ചേർന്ന് പ്രവർത്തിക്കുന്നില്ല, പക്ഷേ ബോസ്റ്റൺ പ്രദേശത്തെ നിരവധി അധ്യാപന ആശുപത്രികളുമായി ഇത് നേരിട്ട് ബന്ധപ്പെട്ടിരിക്കുന്നു. ഡാന-ഫാർബർ കാൻസർ ഇൻസ്റ്റിറ്റ്യൂട്ട്, മസാച്ചുസെറ്റ്സ് ജനറൽ ഹോസ്പിറ്റൽ, ബ്രിഗാം ആൻഡ് വിമൻസ് ഹോസ്പിറ്റൽ, ബെത്ത് ഇസ്രായേൽ ഡീകോണസ് മെഡിക്കൽ സെന്റർ, ബോസ്റ്റൺ ചിൽഡ്രൻസ് ഹോസ്പിറ്റൽ, മക്ലീൻ ഹോസ്പിറ്റൽ എന്നിവ ഇതിന്റെ അനുബന്ധ അധ്യാപന ആശുപത്രികളിലും ഗവേഷണ സ്ഥാപനങ്ങളിലും ഉൾപ്പെടുന്നു.
ചരിത്രം
പ്രസിഡന്റ് ജോസഫ് വില്ലാർഡ് ഒരു മെഡിക്കൽ സ്കൂളിനുള്ള പദ്ധതികളുള്ള റിപ്പോർട്ട് ഹാർവാർഡ് കോളേജിലെ പ്രസിഡന്റിനും ഫെലോസിനും സമർപ്പിച്ചതിനുശേഷം 1782 സെപ്റ്റംബർ 19 ന് ഹാർവാർഡ് മെഡിക്കൽ സ്കൂൾ സ്ഥാപിതമായി. പെൻസിൽവാനിയ സർവകലാശാലയിലെ പെരെൽമാൻ സ്‌കൂൾ ഓഫ് മെഡിസിൻ, കൊളംബിയ യൂണിവേഴ്‌സിറ്റിയിലെ വാഗെലോസ് കോളേജ് ഓഫ് ഫിസിഷ്യൻസ് ആൻഡ് സർജൻസ് എന്നിവയ്ക്ക് ശേഷം സ്ഥാപിതമായി ഇത് അമേരിക്കൻ ഐക്യനാടുകളിലെ ഏറ്റവും പഴക്കം ചെന്ന മൂന്നാമത്തെ മെഡിക്കൽ സ്കൂളാണ്.
ജോൺ വാറൻ, ബെഞ്ചമിൻ വാട്ടർഹൌസ്, ആരോൺ ഡെക്സ്റ്റർ എന്നിവരായിരുന്നു ഹാർവാർഡ് മെഡിക്കൽ സ്കൂളിന്റെ സ്ഥാപക ഫാക്കൽറ്റി അംഗങ്ങൾ. പ്രഭാഷണങ്ങൾ ആദ്യം ഹാർവാർഡ് ഹാളിന്റെ ബേസ്മെന്റിലും പിന്നീട് ഹോൾഡൻ ചാപ്പലിലും നടന്നു. വിദ്യാർത്ഥികൾ ട്യൂഷൻ നൽകിയില്ലെങ്കിലും ദിവസേന അഞ്ചോ ആറോ പ്രഭാഷണങ്ങൾക്ക് ടിക്കറ്റ് വാങ്ങിയിരുന്നു. ആദ്യ രണ്ട് വിദ്യാർത്ഥികൾ 1788 ൽ ഇവിടെനിന്ന് ബിരുദം നേടി.
1906-ൽ മെഡിക്കൽ സ്കൂൾ നിലവിലെ ലോംഗ്വുഡ് മെഡിക്കൽ ആന്റ് അക്കാദമിക് ഏരിയയിലെ സ്ഥലത്തേക്ക് മാറി. ലോംഗ്വുഡ് കാമ്പസിലെ മാർബിൾ മുഖമുള്ള ചതുഷ്കോണാകൃതിയിലുള്ളഅഞ്ച് കെട്ടിടങ്ങൾ ഇന്നും ഉപയോഗത്തിലാണ്.
സ്നാപ്പ് ദി വിപ്പ്
വിൻസ്‌ലോ ഹോമർ 1872 ൽ വരച്ച ഓയിൽ പെയിന്റിംഗാണ് സ്‌നാപ്പ് ദി വിപ്പ്. ഒരു ചെറിയ ചുവന്ന സ്‌കൂൾ വീടിനു മുന്നിലെ കളിസ്ഥലത്ത് ഒരു കൂട്ടം കുട്ടികൾ ക്രാക്ക് ദി വിപ്പ് കളിക്കുന്നതായി ചിത്രീകരിച്ചിരിക്കുന്നു. അമേരിക്കയിലെ കൂടുതൽ ജനസംഖ്യ നഗരങ്ങളിലേക്ക് നീങ്ങുമ്പോൾ ആഭ്യന്തര യുദ്ധാനന്തര കാലഘട്ടത്തിൽ അമേരിക്കക്കാർ ഉപേക്ഷിക്കാൻ തുടങ്ങിയ ഗ്രാമീണ കാർഷിക ജീവിതത്തിന്റെ ലാളിത്യത്തെ ഛായാചിത്രം ചിത്രീകരിക്കുന്നു. ഈ ചിത്രം നൊസ്റ്റാൾജിയയുടെ ഒരു മാനസികാവസ്ഥ ഉളവാക്കുന്നു.
ഹോമർ ന്യൂയോർക്കിലെ ഹഡ്‌സൺ വാലിയിൽ നിരവധി വേനൽക്കാലങ്ങൾ ചെലവഴിച്ചു. കൂടാതെ ഹർലി സ്‌കൂൾഹൗസിൽ കളിക്കുന്ന പ്രാദേശിക ആൺകുട്ടികളാണ് ഈ രംഗം വരയ്ക്കാൻ പ്രചോദനമായതെന്ന് പറയപ്പെടുന്നു.. സമാനമായ തീയതിയിലുള്ള രണ്ടാമത്തെ പതിപ്പും ഹോമർ വരച്ചു. ഈ ചിത്രം ഇപ്പോൾ ന്യൂയോർക്കിലെ മെട്രോപൊളിറ്റൻ മ്യൂസിയത്തിൽ ഉണ്ട്. ഇതിൽ അദ്ദേഹം സ്കൂൾ ഭവനം നിലനിർത്തുന്നുണ്ടെങ്കിലും പശ്ചാത്തല ഹിൽ‌സ്‌കേപ്പ് നീക്കംചെയ്തിരിക്കുന്നു. ഇത് സ്ഥലത്തെ പ്രാദേശികമായി പ്രത്യേകമാക്കുന്നു.
പുറംകണ്ണികൾ
വർഗ്ഗം:കുട്ടികളുടെ ചിത്രങ്ങൾ
ടോർട്ടും വെള്ളച്ചാട്ടം
തുർക്കിയിലെ ഏറ്റവും വലിയ വെള്ളച്ചാട്ടമാണ്‌ ടോർട്ടും വെള്ളച്ചാട്ടം.1960ൽ ടോർട്ടും ഡാമും ഹൈഡ്രോ ഇലക്ട്രിക് പ്ലാന്റും പൂർത്തിയായി.ടോർട്ടും തടാകത്തിൽ നിന്നുള്ള ജലം ചാനലുകളിലൂടെയും ടണലുകളിലൂടെയുമാണ്‌ പ്രവഹിക്കുന്നത്. അവയിൽ നിന്നാ ടർബേയ്നിലേക്ക് ജലം കുതിച്ച് ചാടാൻ അനുവദിക്കുന്നു.തടാകത്തിലെ ജലം വളരെ ഉയരുമ്പോൾ മാത്രമെ ടർബെയ്ൻ പ്രവർത്തിക്കാറുള്ളു.അതുകൊണ്ട് തന്നെ മേയ്, ജൂൺ മാസങ്ങളിൽ മാത്രമെ ഇവ കാര്യക്ഷമമായി പ്രവർത്തിക്കാറുള്ളു.മറ്റ് മാസങ്ങളിൽ വെള്ളച്ചാട്ടം ഏകദേശം വരണ്ട അവസ്ഥയിലാണ്‌.തടാകവും,വെള്ളച്ചാട്ടവും ടോർട്ടും ജില്ലയിലാണ്‌.കിഴക്കൻ അനാറ്റോളിയ പ്രദേശത്തിലെ എർസുറുമിന്റെ(Erzurum) വടക്ക് നിന്ന് 100കിലോമീറ്റർ (62മൈൽ) ദൂരത്താണ്‌ ഇത് സ്ഥിതി ചെയ്യുന്നത്.
ടോർട്ടും തടാകം
8 കിലോമീറ്റർ(5മൈൽ) നീളവും 1 കിലോമീറ്റർ (0.62മൈൽ) വീതിയുമുള്ള ഈ തടാകം ഒരു ഉരുൾപൊട്ടലിന്റെ ഫലമായാണ്‌ ഉണ്ടായത്.ഖോർറ്റേനരി പിരീഡിലാണ്‌(Quaternary period) ഇവിടെ ഉരുൾപോട്ടൽ ഉണ്ടായതെന്ന് കരുതപെടുന്നു ഉരുൾപൊട്ടലിന്റെ ഫലമായി ടോർട്ടും നദി മാറി ഒഴുകുകയും,പുതിയ ഒരു കൈവഴി ഉണ്ടാവുകയും ചെയ്തു ഈ കൈവഴി 48 മീറ്റർ(157 അടി) ഉയരത്തിൽ നിന്ന് പതിച്ചാണ്‌ ഈ നദിയുണ്ടായത്.വെള്ളചാട്ടമായ് പതിക്കുന്ന ജലം അരുവിയായി ടെവ് താഴ്വരയിൽ എത്തുന്നു. ക്രെറ്റഷ്യസ് കാലഘട്ടത്തിൽ ടോർട്ടും തടാകത്തിന്റെ ചുറ്റും ചുണാമ്പ് കളിമണ്ണുകൾ രൂപം കൊണ്ടു.തടാകത്തിന്റെ ആഴം പൂജ്യം മുതൽ ഏറ്റവും ആഴം കൂടിയ സ്ഥലം 100മീറ്റർ(330 അടി) വരെ കാണപ്പെടുന്നു.ഈ തടാകം സമുദ്ര നിരപ്പിൽ നിന്ന് ഏകദേശം 100 മീറ്റർ(330 അടി) ഉയരത്തിലാണ്‌ സ്ഥിതി ചെയ്യുന്നത്.
ചെറിയ തടാകങ്ങൾ
ഉരുൾ പൊട്ടലിൽ സമയത്തെ പർവ്വതത്തിൽ നിന്നുള്ള ജലത്തിന്റെ വീഴ്ച്ചയിൽ പാറക്കെട്ടുകൾ തകർന്ന് നാല്‌ ചെറിയ തടാകങ്ങൾ രൂപം കൊണ്ടു.ഈ തടാകങ്ങൾ തെളിഞ്ഞതും നീലനിറമുള്ളവയുമാണ്‌.ഇൻസെഗോൾ(Incegol),കരഗോയി(Karagoi),എഫെൻഡിഗിലിൻ ഗോലൂ(Efendigilin Golu),നസ്ലിഗിലിൻ ഗോലൂ(Nazligilin Golu) എന്നിവയാണ്‌ ആ നാല്‌ തടാകങ്ങൾ.ഈ തടാകങ്ങളിൽ ധാരാളം ശുദ്ധജല മൽസ്യങ്ങൾ കാണപ്പെടുന്നു.
അവലംബം
വർഗ്ഗം:വെള്ളച്ചാട്ടങ്ങൾ
നാഷണൽ സൂപ്പർഅനുവേഷൻ ഫണ്ട്
ദേശീയ പ്രൊവിഡന്റ് ഫണ്ടിനെ (NPF) പിൻതുടർന്ന് 2002 മെയ് മാസത്തിൽ പാപുവ ന്യൂ ഗിനിയയുടെ (PNG) നാഷണൽ സൂപ്പർഅനുവേഷൻ ഫണ്ട് (NASFUND) സ്ഥാപിതമായി. പിഎൻജിയിലെ ഏറ്റവും വലിയ സ്വകാര്യമേഖല സൂപ്പർഅനുവേഷൻ ഫണ്ടാണിത്. 2016-ൽ, റിപ്പോർട്ട് ചെയ്ത NASFUND PGK4.22 ബില്യൺ ആസ്തി 2015-ലെ 28% വളർച്ചയെ പ്രതിനിധീകരിക്കുന്നു.
നാസ്ഫണ്ടിന്റെ ചീഫ് എക്സിക്യൂട്ടീവ് ഓഫീസർ Ian Tarutia OBE ആണ്. ഹുലാല ടോക്കോം അധ്യക്ഷനായ ഒമ്പത് ഡയറക്ടർമാരുടെ ബോർഡാണ് ഫണ്ടിന്റെ മേൽനോട്ടം വഹിക്കുന്നത്. ഡയറക്ടർമാരിൽ മൂന്ന് പേർ സ്വതന്ത്രരും ആറ് പേർ ഏഴ് ഷെയർഹോൾഡിംഗ് ബോഡികളുടെ പ്രതിനിധികളുമാണ്:
നാസ്ഫണ്ടിന്റെ നിക്ഷേപ പ്രവർത്തനങ്ങൾ BSP ക്യാപിറ്റലിന് (BCAP) ഔട്ട്‌സോഴ്‌സ് ചെയ്യുന്നു. ഫണ്ട് അഡ്മിനിസ്ട്രേഷൻ നിയന്ത്രിക്കുന്നത് കിന ഇൻവെസ്റ്റ്‌മെന്റ്‌സ് ആൻഡ് സൂപ്പർഅനുവേഷൻ സർവീസസ് (KISS) ആണ്.
References
വർഗ്ഗം:സാമ്പത്തികം
ഫേക്കോഇമൾ‌സിഫിക്കേഷൻ
ഒരു അൾട്രാസോണിക് ഹാൻഡ്‌പീസ് ഉപയോഗിച്ച് കണ്ണിന്റെ ലെൻസ് എമൽ‌സിഫൈ ചെയ്ത് (കുഴമ്പ് രൂപത്തിൽ ആക്കി) കണ്ണിൽ നിന്ന് പുറത്തെടുക്കുന്ന ഒരു ആധുനിക തിമിര ശസ്ത്രക്രിയ രീതിയാണ് ഫേക്കോഇമൾ‌സിഫിക്കേഷൻ എന്ന് അറിയപ്പെടുന്നത്.
തയ്യാറാക്കലും മുൻകരുതലുകളും
ഒക്യുലാർ ശസ്ത്രക്രിയയ്ക്ക് ശരിയായ അനസ്തീസിയ ആവശ്യമാണ്. സാധാരണയായി ടെട്രാകൈൻ അല്ലെങ്കിൽ ലിഡോകൈൻ പോലുള്ള ലോക്കൽ അനസ്തെറ്റിക് ഉപയോഗിച്ചാണ് ടോപ്പിക്കൽ അനസ്തേഷ്യ നൽകുന്നത്. ഇതിന് പകരം, ലിഡോകൈൻ കൂടാതെ/അല്ലെങ്കിൽ ദീർഘനേരം പ്രവർത്തിക്കുന്ന ബുപിവാകൈൻ അനസ്തെസ്റ്റിക്ക് നേത്രഗോളത്തിന് ചുറ്റുമുള്ള സ്ഥലത്തേക്ക് (പെരിബൾബാർ ബ്ലോക്ക്) അല്ലെങ്കിൽ പിന്നിൽ (റിട്രോബൾബാർ ബ്ലോക്ക്) ആയി കുത്തിവയ്ക്കാം. ലിഡോകൈനും ബുപിവാകൈനും ഉപയോഗിച്ചുള്ള ഫേഷ്യൽ നെർവ് ബ്ലോക്ക് കൺപോളകളുടെ ഞെരുക്കം കുറയ്ക്കും. കുട്ടികൾക്കും, കണ്ണിന് പരിക്കേറ്റവർക്കും, വളരെ ഭയപ്പെടുന്ന അല്ലെങ്കിൽ സഹകരിക്കാത്ത രോഗികൾക്കും ജനറൽ അനസ്തേഷ്യ ആണ് ശുപാർശ ചെയ്യുന്ന ക്. ലോക്കൽ അനസ്തേഷ്യയിൽ കാർഡിയോവാസ്കുലർ മോണിറ്ററിംഗ് നല്ലതാണ് എന്നാൽ നിർബന്ധമല്ല, അതേസമയം ജനറൽ അനസ്തേഷ്യയിൽ ഇത് നിർബന്ധമാണ്. പോവിഡോൺ-അയഡിൻ പോലുള്ള ആന്റിസെപ്റ്റിക് മരുന്നുകൾ ഉപയോഗിച്ച് ശസ്ത്രക്രിയയ്ക് മുൻപുള്ള അണുവിമുക്തമാക്കൽ മുൻകരുതലുകൾ എടുക്കുന്നു. അണുവിമുക്തമായ ഡ്രെപ്പുകൾ, വസ്ത്രങ്ങൾ, കയ്യുറകൾ എന്നിവ ശസ്ത്രക്രിയയിൽ ഉപയോഗിക്കുന്നു. കൺപോളകൾ തുറന്ന് തന്നെ വെക്കുവാൻ ഒരു ഐ സ്പെക്കുലം ഉപയോഗിക്കുന്നു.
ശസ്ത്രക്രിയാ രീതി
ലഘുചിത്രം|470x470ബിന്ദു| ഫാക്കോമൽസിഫിക്കേഷനും, [[ഇൻട്രാഒക്യുലർ ലെൻസ് ഉപയോഗിച്ച് കണ്ണിലെ ലെൻസ് മാറ്റിസ്ഥാപിക്കലും .]] ഫാക്കോഇമൾ‌സിഫിക്കേഷൻ‌ നടത്തുന്നതിന്‌ മുമ്പ്‌, ഒന്നോ അതിലധികമോ ചെറിയ മുറിവുകൾ‌ കണ്ണിൽ‌ ഉണ്ടാക്കി ശസ്ത്രക്രിയാ ഉപകരണങ്ങൾ‌ കണ്ണിലേക്ക് കടത്തുന്നു. അതിന് ശേഷം കണ്ണിനുള്ളിലെ ലെൻസ് കാപ്സ്യൂളിന്റെ മുൻഭാഗം ശസ്ത്രക്രിയാ വിദഗ്ധൻ നീക്കംചെയ്യുന്നു. മൈക്രോപ്രൊസസ്സർ നിയന്ത്രിത ഫ്ലൂയിഡ് ഡൈനാമിക്സ് ഉള്ള ഒരു യന്ത്രത്തിന്റെ ഉപയോഗം ഫാക്കോമൽസിഫിക്കേഷൻ ശസ്ത്രക്രിയയിൽ ഉൾപ്പെടുന്നു. ഇവ പെരിസ്റ്റാൽറ്റിക് അല്ലെങ്കിൽ വെന്റൂറി പമ്പിനെ അടിസ്ഥാനമാക്കിയുള്ളതാകാം.
ടൈറ്റാനിയം അല്ലെങ്കിൽ സ്റ്റീൽ സൂചിയുള്ള അൾട്രാസോണിക് ഹാൻഡ് പീസ് ആണ് ഫേക്കോ പ്രോബ്. സൂചി അഗ്രം അൾട്രാസോണിക് ഫ്രീക്വൻസിയിൽ വൈബ്രേറ്റ് ചെയ്ത് തിമിരം ബാധിച്ച ലെൻസ് പൊടിച്ച് കുഴമ്പ് രൂപത്തിലാക്കുന്നു. പമ്പിലൂടെ ഇത് പുറത്തേക്ക് വലിച്ചെടുക്കും. ചില ടെക്നിക്കുകളിൽ, ന്യൂക്ലിയസിനെ ചെറിയ കഷണങ്ങളായി മുറിക്കാൻ "ചോപ്പർ" എന്ന രണ്ടാമത്തെ ഉപകരണം ഉപയോഗിക്കുന്നു. തിമിരം സാധാരണയായി രണ്ടോ നാലോ കഷണങ്ങളായി വിഭജിക്കപ്പെടുകയും ഓരോ കഷണവും എമൽ‌സിഫൈ ചെയ്ത് പുറത്തെടുക്കുകയും ചെയ്യുന്നു. ന്യൂക്ലിയസ് എമൽസിഫിക്കേഷൻ, കണങ്ങളെ ആസ്പിറേറ്റ് ചെയ്യുന്നത് എളുപ്പമാക്കുന്നു. തിമിര ലെൻസിന്റെ കട്ടിയുള്ള ഭാഗം ഫാക്കോ എമൽസിഫിക്കേഷനിലൂടെ നീക്കം ചെയ്ത ശേഷം, മൃദുവായ ഔട്ടർ ലെൻസ് കോർട്ടെക്സ് സക്ഷൻ ഉപയോഗിച്ച് മാത്രം നീക്കംചെയ്യുന്നു.
ചരിത്രം
ചാൾസ് കെൽമാനും ആന്റൺ ബാങ്കോയും 1967-ൽ ഫാക്കോമൽസിഫിക്കേഷൻ അവതരിപ്പിച്ചു. തന്റെ ദന്തരോഗവിദഗ്ദ്ധന്റെ അൾട്രാസോണിക് പ്രോബിൽ നിന്ന് പ്രചോദനം ഉൾക്കൊണ്ട് അൾട്രാസോണിക് വൈബ്രേഷനുകൾ തിമിര ശസ്ത്രക്രിയയിൽ ഉപയോഗിക്കാൻ കെൽമാന് ആഗ്രഹമുണ്ടായിരുന്നു, ആദ്യത്തെ ഫാക്കോമൽസിഫയർ രൂപകൽപ്പന ചെയ്ത ബാങ്കോ ഇതുമായി സഹകരിച്ചു.
സമീപകാല മുന്നേറ്റങ്ങൾ
അൾട്രാസോണിക് പ്രോബും, ഇറിഗേഷൻ-ആസ്പിരേഷൻ സ്ലീവും ഒരു ഡിസ്പോസിബിൾ ഹാൻഡ്‌പീസായി സംയോജിപ്പിക്കുന്നത് ഫാക്കോഇമൾസിഫിക്കേഷൻ സാങ്കേതികവിദ്യയിലെ സമീപകാല മുന്നേറ്റങ്ങളിൽ ഉൾപ്പെടുന്നു. ഈ രൂപകൽപ്പന, ഉൽ‌പാദനച്ചെലവ് കുറയ്ക്കുകയും അണുബാധയുടെ സാധ്യത ഇല്ലാതാക്കുകയും മികച്ച ശസ്ത്രക്രിയാ ഫലങ്ങൾ നൽകുകയും ചെയ്യുന്നു.
പരാമർശങ്ങൾ
വർഗ്ഗം:നേത്ര ശസ്ത്രക്രിയ
മക്സൂദ് പൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മക്സൂദ് പൂർ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മക്സൂദ് പൂർ സ്ഥിതിചെയ്യുന്നത്. മക്സൂദ് പൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മക്സൂദ് പൂർ ൽ 638 വീടുകൾ ഉണ്ട്. ആകെ ജനസംഖ്യ 2717 ആണ്. ഇതിൽ 1335 പുരുഷന്മാരും 1382 സ്ത്രീകളും ഉൾപ്പെടുന്നു. മക്സൂദ് പൂർ ലെ സാക്ഷരതാ നിരക്ക് 72.91 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മക്സൂദ് പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 256 ആണ്. ഇത് മക്സൂദ് പൂർ ലെ ആകെ ജനസംഖ്യയുടെ 9.42 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 556 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 469 പുരുഷന്മാരും 87 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 83.99 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 50.54 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
മക്സൂദ് പൂർ ലെ 223 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ആപ്സ്
പള്ളികൾ പോലുള്ള കെട്ടിടങ്ങളുടെ ഒരറ്റത്ത് പുറത്തേക്ക് തള്ളിനിൽക്കുന്ന അർദ്ധവൃത്താകാരമായ എടുപ്പുകളെയാണ് ആപ്സ് (Apse) എന്നുപറയുന്നത്. പള്ളികളിൽ അൾത്താരയുടെ ഭാഗത്താണ് ഇത്തരം എടുപ്പ് കാണുക. അർധവൃത്താകൃതിയിലോ ബഹുകോണാകൃതിലോ ആപ്സ് കാണപ്പെടുന്നു. ഇതിന്റെ മുകൾ ഭാഗം സാധാരണയായി അർധ കുംഭാകൃതിയിലായിരിക്കും. യൂറോപ്പിലെ പ്രാചീന ക്രൈസ്തവ ദേവാലയങ്ങളിൽ ഈ എടുപ്പിനുള്ളിലാണ് ഗായകസംഘം അണിനിരന്ന് ആരാധനയിൽ പങ്കുകൊണ്ടിരുന്നത്.
പ്രതിമാശില്പം പ്രതിഷ്ഠിക്കാനുള്ള വേദി
ദേവാലയത്തിലെ പ്രധാന പ്രതിമാശില്പം പ്രതിഷ്ഠിക്കാനുള്ള വേദിയായും ഈ സ്ഥാനം ഉപയോഗിച്ചിരുന്നു. ദേവാലയങ്ങളുടെ ചുമരിൽ ഉള്ളിലേക്ക് അർധവൃത്താകൃതിയിൽ ഒരുൾവളവ് ഉണ്ടാക്കി അതിനുള്ളിൽ പ്രതിമ സ്ഥാപിക്കുന്ന പതിവ് ഇതേത്തുടർന്ന് നിലവിൽ വന്നു. ഇതിനും ആപ്സിൻ്റെ ആകൃതിയാണുള്ളത്. ക്രൈസ്തവ ദേവാലയങ്ങളിലെ ഏറ്റവും ഉയർന്നഭാഗം അർധവൃത്താകൃതിയിൽ വളച്ചുപണിത് അതിനുള്ളിൽ ആൾത്താര ഉറപ്പിക്കാറുണ്ട്. ഇതിനും വാസ്തു വിദ്യപ്രകാരം ആപ്സ് എന്ന എന്ന പേരുതന്നെ സാങ്കേതികമായി ഉപയോഗിക്കുന്നു.
പുരോഹിതന്മാരുടെ ഇരിപ്പിടം
ആൾത്താരയ്ക്കു പിറകിൽ വളഞ്ഞ ഭിത്തിയോട് ചേർത്ത് അർധവൃത്താകൃതിയിൽ ഒരു ശിലാസ്തഭം പണിയിക്കപ്പെട്ടുവന്നു. പ്രാചീന ക്രൈസ്തവ ദേവാലയങ്ങളിൽ പുരോഹിതന്മാർക്കിരിക്കുവാൻ ഇവിടം ഉപയോഗിച്ചിരുന്നു. ഭദ്രാസന ദേവലയങ്ങളിൽ ഇത്തരം തല്പത്തിന്റെ നടുവിൽ ഏതനും പടികൾ ഉയർത്തിക്കെട്ടി അതിൽ ഒരു സിംഹാസനം സ്ഥപിച്ചിരിക്കും. ഈ സിംഹാസനം ഭദ്രാസന ഇടവകയുടെ അധിപനായ മെത്രാന്റെയോ മെത്രാപ്പൊലിത്തായുടെയോ ഔദ്യോഗിക ഇരിപ്പിടമായിരിക്കും.
കോൺസ്റ്റാന്റൈൻ ചക്രവർത്തിയുടെ കാലം
കോൺസ്റ്റാന്റൈൻ ചക്രവർത്തിയുടെ കാലത്ത് പശ്ചിമയൂറൊപ്പിൽ നിർമ്മിക്കപ്പെട്ട ദേവാലയങ്ങളിൽ ആപ്സിൻ്റെ ദർശനം പടിഞ്ഞാറഭിമുഖമായിട്ടായിരുന്നു. പിൽക്കാലത്ത് പൗരസ്ത്യരെ അനുകരിച്ച് കിഴക്കോട്ടഭിമുഖമായി ആപ്സ് നിർമിച്ചു വന്നു. ഇന്നു മിക്ക ദേവാലയങ്ങളിലും ഈ സമ്പ്രദായമാണ് തുടർന്നു വരുന്നത്. കുരിശിന്റെ ആകൃതിയിൽ നിർമ്മിക്കപ്പെട്ടിട്ടുള്ള പലദേവാലയങ്ങളിലും വശങ്ങളിലേക്കുള്ള എടുപ്പുകൾ പ്രധാന ശാലയുമായി സന്ധിക്കുന്ന സ്ഥാനത്ത് കമാനാകൃതിയിലുള്ള തുറന്ന വാതായനങ്ങളോടുകൂടിയ ഒരു ശില്പശൈലി സീകരിക്കപ്പെട്ടിരുന്നു. ഈ സന്ധി സ്ഥാനത്ത് ആൾത്താരയോ പ്രതിമയോ സ്ഥാപിക്കാം. മേൽക്കൂര കുംഭാകൃതിയിലും ആയിരിക്കും. ഈ കുംഭത്തിന്റെ മധ്യഭാഗത്ത് നിന്നും അർധവൃത്തകൃതിയിലുള്ള ചുവരുകളിൽ ചെന്നവസനിക്കതക്കവണ്ണം ഉണ്ടാക്കുന്ന എടുപ്പിനും ആപ്സ് എന്നു പറയാം. ദേവാലയ ഗായക സഘങ്ങളുടെ ആവിർഭാവത്തൊടെ പുരോഹിതന്മാർക്കിരിക്കൻ പണിത ശിലാതല്പത്തിന്റെ സ്ഥാനം ഗയകർക്കായി ഒഴിച്ചിടേണ്ടി വന്നു. അതോടെ ആൾത്താര കുറെക്കൂടി പിന്നിലേക്കു മാറ്റിസ്ഥപിക്കുകയും അലങ്കാരവസ്തുക്കൾ വൈക്കുവനുള്ള സ്ഥലമായി ആസ്പേ മാറ്റപ്പെടുകയും ചെയ്തു. ഈ ഭാഗം മിക്കവാറും വെണ്ണക്കല്ലുകൾ പാകി മോടിപിടിപ്പിച്ചിരിക്കും. കമാനാകൃതിയിൽ ഉൾവളവോടെ ഭിത്തിക്കുള്ളിലെക്കു പണിഞ്ഞിട്ടുള്ള അറകളുടെ ഉപരിതലം വിവിധവർണ്ണങ്ങളിലുള്ള സ്ഫടിക കഷണങ്ങൾ ചേർത്തുണ്ടാക്കുന്ന മൊസെക്കുകൊണ്ട് അലങ്കരിച്ചിരിക്കും.
അരാധനാക്രമങ്ങളിൽ ഉണ്ടായമാറ്റം
6-ആം നൂറ്റാണ്ടിൽ ആരാധനാ ക്രമങ്ങളിലുണ്ടായ മാറ്റത്തെത്തുടർന്ന് ഗായർക്കായുള്ള ആപ്സ് കൂടാതെ പുതുതായി ഒരാപ്സ് കൂടി നിർമ്മിക്കേണ്ടിവന്നു. പുതിയ ആപ്സിന് ദേവാലയത്തിന്റെ പർശ്വഭിത്തിയുടെ അഗ്രഭാഗത്തായി സ്ഥാനം നിർണയിക്കപ്പെട്ടു. ദേവലയങ്ങളുടെ വശങ്ങളിൽ കുറുകെ മുറികൾ പണിയുന്ന സന്ദർഭത്തിൽ അത്തരം മുറികളുടെ അഗ്രഭാഗത്ത് ആപ്സുകൾ പണിതുവന്നു. പ്രധാന ദേവലയത്തോട് ചേർന്ന് ആപ്സ് ചാപ്പലുകൾ പണിയുന്ന പതിവ് യൂറോപ്പിൽ നിലവിൽ വന്നു ഇറ്റലിയിൽ വലിയ മാറ്റങ്ങളൊന്നു വരുത്താതെ കമാനങ്ങൾ കൊണ്ട് കൂടുതൽ ആകർഷകമാക്കി ആപ്സുകൾ നിർമിച്ചുപോന്നു. ആകൃതിയും സ്ഥാനവും കണക്കിലെടുക്കുമ്പോൾ ഒരുവശം തുറസ്സായും മറുവശം അടച്ചുമുള്ള ഇതിന്റെ ഘടന അവിടെ സ്ഥാപിക്കപ്പെടുന്ന ആൾത്താരയ്ക്കോ പ്രതിമയ്ക്കോ ആകെഒരെടുപ്പും ചന്തവും ഉളവാക്കുന്നു. ആധുനിക കാലത്ത് ആപ്സുകൾ ദേവാലയങ്ങളിൽ മാത്രമല്ല മറ്റുപൊതുസ്ഥാപനങ്ങളിലും നിർമ്മിക്കുവൻ തുടങ്ങിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ക്രിസ്ത്യൻ പള്ളികളുടെ വാസ്തുകല വർഗ്ഗം:വാസ്തുകല
ബറ്റാസിയ ലൂപ്പ്
ഇന്ത്യയിലെ പശ്ചിമ ബംഗാളിലെ ഡാർജിലിംഗ് ജില്ലയിലെ ഡാർജിലിംഗ് ഹിമാലയൻ റെയിൽ‌വേയുടെ കയറ്റത്തിന്റെ ഗ്രേഡിയന്റ് കുറയ്ക്കുന്നതിനായി സൃഷ്ടിച്ച ഒരു സ്പൈറൽ റെയിൽവേയാണ് ബറ്റാസിയ ലൂപ്പ്. ഈ ഘട്ടത്തിൽ, ട്രാക്ക് ഒരു തുരങ്കത്തിലൂടെയും ഒരു കുന്നിൻ മുകളിൽ കൂടിയും സ്വയം ചുറ്റി സഞ്ചരിക്കുന്നു. 1919 ലാണ് ഇത് കമ്മീഷൻ ചെയ്തത്.
സ്ഥാനം
ഇത് ഗൂമിന് താഴെ ഡാർജിലിംഗിൽ നിന്ന് 5 കി.മീ (3 മൈൽ) ദൂരെയാണ്. 1947-ൽ ഇന്ത്യൻ സ്വാതന്ത്ര്യത്തിനു ശേഷം ജീവൻ ബലിയർപ്പിച്ച ഇന്ത്യൻ കരസേനയിലെ ഗൂർഖ സൈനികരുടെ സ്മാരകവും ഇവിടെയുണ്ട്.
പുറംകണ്ണികൾ
വർഗ്ഗം:ഇന്ത്യയിലെ മലയോര തീവണ്ടിപ്പാതകൾ
മർജോരി കിന്നാൻ റോളിംഗ്സ്
മർജോരി കിന്നാൻ റോളിംഗ്സ് (ജീവിതകാലം: ഓഗസ്റ്റ് 8, 1896 - ഡിസംബർ 14, 1953) ഫ്ലോറിഡയിലെ ഗ്രാമീണമേഖലയിൽ താമസിച്ച് ഗ്രാമീണ പശ്ചാത്തലത്തിൽ നോവലുകൾ എഴുതിയിരുന്ന ഒരു അമേരിക്കൻ എഴുത്തുകാരിയായിരുന്നു. ഒരു അനാഥ മാൻകുട്ടിയെ ദത്തെടുക്കുന്ന ആൺകുട്ടി പ്രമേയമായ അവരുടെ ഏറ്റവും അറിയപ്പെടുന്ന കൃതിയായ ദി ഇയർലിംഗ്, 1939 ൽ പുലിറ്റ്‌സർ പുരസ്കാരം നേടുകയും പിന്നീട് അതേ പേരിൽ ഇത് ഒരു സിനിമയാക്കപ്പെടുകയും ചെയ്തു. ചെറുപ്പക്കാരുടെ ഫിക്ഷൻ എന്ന ആശയത്തിന് ഏറെ മുമ്പുതന്നെ ഈ പുസ്തകം എഴുതപ്പെട്ടെങ്കിലും ഇപ്പോൾ കൗമാര വായനാ പട്ടികയിൽ ഇത് ഉൾപ്പെടുത്തിയിട്ടുണ്ട്.
ആദ്യകാലം
ഈഡാ മെയ് (മുമ്പ്, ട്രാഫെഗെൻ), യുഎസ് പേറ്റന്റ് ഓഫീസിലെ അഭിഭാഷകനായിരുന്ന ആർതർ ഫ്രാങ്ക് കിന്നാൻ എന്നിവരുടെ പുത്രിയായി 1896-ൽ വാഷിംഗ്‌ടൺ ഡി.സിയിലാണ് മർജോറി കിന്നാൻ ജനിച്ചത്. ബ്രൂക്ക്‌ലാന്റ് പരിസരത്ത് വളർന്ന അവർ തന്റെ ആറാം വയസ്സിൽ തന്നെ സാഹിത്യരചനയിൽ താൽപര്യം പ്രകടിപ്പിക്കുകയും 16 വയസ്സ് വരെ പത്രങ്ങളുടെ കുട്ടികളുടെ വിഭാഗത്തിൽ കഥകൾ സമർപ്പിക്കുകയും ചെയ്തിരുന്നു. പതിനഞ്ചാമത്തെ വയസ്സിൽ, ഒരു കഥാ മത്സരത്തിൽ പങ്കെടുത്ത അവർക്ക് "ദ ഇൻകാർണേഷൻ ഓഫ് മിസ്സ് ഹെറ്റി" കഥയ്ക്ക് സമ്മാനം ലഭിച്ചു.
മരണം
1953-ൽ സെന്റ് അഗസ്റ്റിനിൽവച്ചുണ്ടായ തലച്ചോറിലെ രക്തസ്രാവം മൂലം റോളിംഗ്സ് അന്തരിച്ചു. ഗെയ്‌നെസ്‌വില്ലെയിലെ ഫ്ലോറിഡ യൂണിവേഴ്‌സിറ്റിയുടെ ആൻഡേഴ്‌സൺ ഹാളിൽ ക്രിയേറ്റീവ് റൈറ്റിംഗ് പഠിപ്പിച്ചിരുന്ന അവർ തന്റെ സ്വത്തിന്റെ ഭൂരിഭാഗവും ഒസ്യത്തായി യൂണിവേഴ്സിറ്റിക്ക് കൈമാറിയിരുന്നു. പകരമായി, 1958 ൽ കാമ്പസിന്റെ ഹൃദയഭാഗത്ത് റിയൽ എസ്റ്റേറ്റ് കൈവശത്തിലുള്ള മുഖ്യഭാഗത്തെ ഒരു പുതിയ ഡോർമിറ്ററിക്ക് റൌളിംഗ്സ് ഹാൾ എന്ന പേര് നൽകപ്പെട്ടു.
ക്രോസ് ക്രീക്കിലെ അവരുടെ ഉടമസ്ഥതയിലുണ്ടായിരുന്ന ഭൂമി ഇപ്പോൾ മർജോറി കിന്നാൻ റോളിംഗ്സ് ഹിസ്റ്റോറിക് സ്റ്റേറ്റ് പാർക്കായി മാറിയിരിക്കുന്നു.
അവലംബം
വർഗ്ഗം:1896-ൽ ജനിച്ചവർ വർഗ്ഗം:1953-ൽ മരിച്ചവർ വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ വർഗ്ഗം:അമേരിക്കൻ വനിതാ നോവലിസ്റ്റുകൾ വർഗ്ഗം:നോവലിനുള്ള പുലിറ്റ്സർ സമ്മാന ജേതാക്കൾ വർഗ്ഗം:20-ആം നൂറ്റാണ്ടിലെ അമേരിക്കൻ വനിതാ എഴുത്തുകാർ
ട്രാൻസെപ്റ്റ്
കെട്ടിടങ്ങളിൽ, പ്രത്യേകിച്ച് ക്രിസ്ത്യൻ പള്ളികളിൽ പ്രധാന ഹാളിനു കുറുകെ നിർമ്മിക്കുന്ന ഇടനാഴിയെയാണ് ട്രാൻസെപ്റ്റ് (Transept) എന്ന് വിളിക്കുന്നത്. പ്രധാന ഹാളിന് കുറുകേ ഇരുവശങ്ങളിലേക്കും എടുപ്പുകൾ നിർമ്മിച്ച് ഇങ്ങനെ ട്രാൻസെപ്റ്റ് രൂപം നിർമ്മിക്കുക വഴി കെട്ടിടത്തിൻ്റെ അടിത്തറയുടെ പ്ലാനിന് കുരിശിൻ്റെ ആകൃതി കൈവരുന്നു.
ഇതും കാണുക
വർഗ്ഗം:ക്രിസ്ത്യൻ പള്ളികളുടെ വാസ്തുകല വർഗ്ഗം:വാസ്തുകല
തളിനങ്ക
പതിനഞ്ചാം നൂറ്റാണ്ടിൽ കേരളത്തിൽ നിലനിന്നിരുന്ന നൃത്താരാധാന സമ്പ്രദായമാണ് തളിനങ്കകൾ. ശൈവ-വൈഷ്ണവ സമ്പ്രദായത്തിലുള്ള ഒരേയൊരു സ്ത്രീ നൃത്തരൂപമായിരുന്നു. ഇന്ദ്രകാളീയം, പഞ്ചമരവ്, കൂത്തനൂൽ എന്നീ ഗ്രന്ഥങ്ങളിൽ ഇതേ പറ്റി വിവരിച്ചിട്ടുണ്ട്. ഈ നൃത്താരാധനാ സമ്പ്രദായത്തെക്കുറിച്ചുള്ള ചരിത്ര രേഖകൾ പലതും ഭാമിനി-വിജയനഗര സാമ്രാജ്യങ്ങളുടെ യുദ്ധത്തോടെ നാമാവശേഷമായി. തളിനങ്ക നൃത്യം എന്ന കലാരൂപമാണ് പിന്നീട് കേരളത്തിന്റെ മോഹിനിയാട്ടം എന്ന നൃത്തരൂപത്തിന്റെ തുടക്കം കുറിച്ചത്.
പേരിന്റെ ഉത്ഭവം
തളിനങ്ക എന്ന പേരിന്റെ ഉത്ഭവം തളി എന്നും നൻകൈ എന്നുമുള്ള വാക്കുകളിൽ നിന്നുമാണെന്നു കരുതപ്പെടുന്നു. തളി എന്നത് ഗ്രാമത്തലവന്മാരുടെ സംഗമ കേന്ദ്രം എന്നർത്ഥമുള്ള വാക്കാണ്. നൻ‌കൈ എന്ന വാക്കാണ് നങ്കൈ ആയത്.
വിവിധ തളിനങ്കകൾ
നൃത്തം, സംഗീതം, അഭിനയം എന്നിവയുടെ വ്യത്യസ്ത ധാരകൾ പിന്തുടരുന്നതനുസരിച്ച് തളിനങ്കകളെ നാലു തരമായി തിരിക്കാറുണ്ട്, ഇങ്ങനെയാണ് തളിനങ്കകളുടെ പിരിവുകൾ.
ഉത്തരോത്തമ
ക്ഷേത്രത്തിനകത്ത് ദൈവ സന്നിധിയിൽ വസിക്കാൻ അവകാശമുള്ള തളിനങ്കകളായിരുന്നു ഉത്തരോത്തമകൾ. ക്ഷേത്രത്തിൽ ശ്രീകോവിലിനുള്ളിലെ വിഗ്രഹത്തെ തൊടാനുള്ള അനുമതി വരെ ഉള്ളവരാണ് ഈ വിഭാഗക്കാർ. ക്ഷേത്രം അടച്ചുകഴിഞ്ഞ് രഹസ്യമായ വാതിലുകളിലൂടെ ശ്രീകോവിലുള്ളിലേക്ക് കടക്കാൻ അനുമതിയുണ്ടായിരുന്ന ഇവർ വിഗ്രഹരൂപവുമായി ആത്മസംവേദനത്തിൽ ഏർപ്പെടുന്ന പതിവും ഉണ്ടായിരുന്നതായി പറയപ്പെടുന്നു. ഉത്തരോത്തമയായ ഒരു തളിനങ്ക മരിച്ചാൽ ശ്രീകോവിലിലെ വിളക്കിൽ നിന്നുമായിരുന്നു ചിതയിലേക്കു തീ പകർന്നിരുന്നത്. മരണത്തോടനുബന്ധിച്ച് ക്ഷേത്രത്തിൽ ഏഴുദിവസം പുല ആചരിക്കുന്ന പതിവും ഉണ്ടായിരുന്നു.
ഉത്തമ
ഉത്തരോത്തമകളെപ്പോലെ പ്രത്യേകാധികാരങ്ങളില്ലാതിരുന്ന എന്നാൽ ശ്രീകോവിലിനു തൊട്ടുപുറത്തുനിന്ന് നൃത്താരാധന നടത്തിയിരുന്ന തളിനങ്കകളാണ് ഉത്തമകൾ എന്നറിയപ്പെട്ടിരുന്നത്. മറ്റു വിഭാഗക്കാർക്ക് ഇതിനും വെളിയിലായിരുന്നു സ്ഥാനം.
മധ്യമ
ഉത്ത്രോത്തമകൾക്കും ഉത്തമകൾക്കും പുറകിൽ സ്ഥാനമുണ്ടായിരുന്ന തളിനങ്ക വിഭാഗമാണ് മധ്യമ. ഇവർക്ക് ചുറ്റമ്പലത്തിനു പുറത്തുനിന്നായിരുന്നു നൃത്യാരാധന നിർവ്വഹിച്ചിരുന്നത്. ഇവർക്കും പുറകിൽ ആയിരുന്നു അധമകൾ എന്ന വിഭാഗത്തിന്റെ സ്ഥാനം.
അധമ
തളിനങ്കകളുടെ കൂട്ടത്തിൽ ഏറ്റവും പുറകിൽ നിന്നിരുന്ന വിഭാഗക്കാരായിരുന്നു അധമകൾ. ഇവർക്കു ക്ഷേത്രത്തിനു പുറത്തെ പണികളാണ് കൊടുത്തിരുന്നത്.
അവലംബം
വർഗ്ഗം:കേരളത്തിലെ കലകൾ
വിദ്യാവതി
തെലങ്കാനയിലെ കാക്കാത്തിയ യൂണിവേഴ്സിറ്റി, മുൻ വൈസ് ചാൻസലറും ശാസ്ത്രജ്ഞയുമാണ് വിദ്യാവതി. 1939 സെപ്റ്റംബർ 15 ന് ഗൗഡ് സമുദായത്തിൽ ജനിച്ചു. ഇന്ത്യൻ ഫൈക്കോളജിക്കൽ സൊസൈറ്റി ഓഫ് ഇന്ത്യയുടെ പ്രസിഡന്റാണ്. അന്താരാഷ്ട്ര വനിതാ ദിനാഘോഷത്തോടനുബന്ധിച്ച് 2017 മാർച്ച് 8 ന് തെലുങ്കാന സംസ്ഥാന സർക്കാർ ആദരിച്ചിരുന്നു.
ആദ്യകാല ജീവിതവും വിദ്യാഭ്യാസവും
ഹൈദരാബാദ് (ഗവണ്മെന്റ് ഹൈസ്കൂൾ) ബൻസിലാൽ ബാലികാ വിദ്യാലയയിയിൽ പഠിച്ചു. 1955 ൽ ഹയർസെക്കൻഡറി പാസായി. 1957 ൽ ഹൈദരാബാദിലെ കോട്ടി വിമൻസ് കോളേജിലെ ഇന്റർമീഡിയറ്റ് പഠനം നടത്തി. 1959 ൽ സസ്യശാസ്ത്രത്തിൽ ബിരുദം (ബിഎസ്സി) പാസായി. ഒസ്മാനിയ യൂനിവേഴ്സിറ്റിയിൽ ഫൈനൽ തലത്തിൽ എംഎസ്‍സി ബോട്ടണി ഹൈഡ്രോബയോളോളജിയിൽ സ്പെഷ്യലൈസേഷനോടെ ബിരുദാനന്തര ബിരുദം നേടി.
1967 ൽ ഉസ്മാനിയ സർവ്വകലാശാലയിൽ നിന്ന് "എക്സ്പെരിമെന്റൽ ആന്റ് സൈറ്റോളജിക്കൽ സ്റ്റഡീസ് ഓൺ സേർട്ടൻ ഡെസ്മിഡ്സ് " എന്ന വിഷയത്തിൽ പിഎച്ച്ഡി നേടി. ഡോ.ജഫർ നിസാം പ്രൊഫ. എം.ആർ സക്സേന എന്നിവരായിരുന്നു ഗൈഡുമാർ. ഗവേഷണ സാഹിത്യത്തിന്റെ ഭൂരിഭാഗവും ജർമ്മനിലായിരുന്നതിനാൽ  ജർമ്മൻ ഭാഷയിൽ സീനിയർ ഡിപ്ലോമ  ഒസ്മാനിയ യൂണിവേഴ്സിറ്റിയിലെ ആർട്ട്സ് കോളേജിൽ നിന്ന് നേടി. ഹൈഡ്രോബയോളജി, ഫൈക്കോളജി, സൈറ്റോളജി, അൾട്രാസ്ട്രക്ചർ എക്കോളജി എന്നിവയാണ് ഇവരുടെ പഠന മേഖല.
ഗവേഷണം
റോയൽ ഹോളോവേയിലും ബെൽഫോർഡ് കോളേജിലും ലണ്ടനിലെ യൂണിവേഴ്സിറ്റിയിലുമായി കോമൺ വെൽത്ത് അക്കാദമിക് സ്റ്റാഫ് ഫെലോയെ പ്രൊഫ. ജോൺ ഡി. ഡാഡ്ജും ഇലക്ട്രോൺ മൈക്രോസ്കോപ്പിക്ക് വേണ്ടി ബയോളജിക്കൽ മെറ്റീരിയൽ പ്രോസസ്സിംഗിനു മൂന്നുമാസത്തോളം പരിശീലനം നേടി. ചെക്കോസ്ലോവാക്കിയയിലെ ട്രൈബൻ ഇൻസ്റ്റിറ്റ്യൂട്ട് ഓഫ് മൈക്രോബയോളജിയിൽ ഡോ. ജെ. സുലേക്കിനൊപ്പം അവൾ പോസ്റ്റ്-ഡോക്ടറൽ ഗവേഷണം നടത്തി. ഓക്സ്ഫോർഡ്, കേംബ്രിഡ്ജ്, ഫ്രാൻസ്, ചെക്കോസ്ലാവാക്യ, ബ്രാട്ടിസ്ലാവ, ടൊറന്റോ എന്നിവിടങ്ങളിലെ വിവിധ സ്ഥാപനങ്ങളും അവർ സന്ദർശിച്ചു. ബോട്ടണി പ്രൊഫസ്സർ എന്ന നിലയിൽ, 1980 ൽ കോമൺവെൽത്ത് അക്കാദമിക് സ്റ്റാഫ് ഫെലോഷിപ് കീഴിൽ 81-ാം വയസിൽ യുണൈറ്റഡ് കിംഗ്ഡത്തിലെ ലിവർപൂളിൽ നടന്ന ബ്രിട്ടീഷ് ലൈബ്രറി യോഗത്തിൽ പങ്കെടുത്തു. 1984-85 കാലയളവിൽ ഇൻഡോ-ചെക്ക് കൾച്ചറൽ എക്സ്ചേഞ്ച് പ്രോഗ്രാമിന്റെ കീഴിൽ ചെക്കോസ്ലൊവാക്യ സന്ദർശിച്ചു. ഓഗസ്റ്റ് 1998 ൽ എക്സിക്യൂട്ടീവ് ഹെഡ്സിന്റെ അസോസിയേഷൻ ഓഫ് കോമൺ കോമൺവെൽത്ത് യൂനിവേഴ്സിറ്റി ജനറൽ കോൺഫറൻസിൽ പങ്കെടുക്കാൻ കാനഡ സന്ദർശിച്ചു. 1999, 10-13 ന് ക്യുങ് ഹെയ് സർവ്വകലാശാലയിലെ സൂവോൺ കാമ്പസിൽ നടന്ന "യൂണിവേഴ്സിറ്റി ലീഡർഷിപ്പ് ആൻഡ് മാനേജ്മെന്റ് ഓഫ് ചേഞ്ച്" എന്ന പേരിൽ ഒരു പ്രബന്ധം അവതരിപ്പിച്ചു. അവരുടെ ഗവേഷണ പരിചയം 36 വർഷമാണ്. ദേശീയ അന്തർദേശീയ ജേണലുകളിൽ 350-ലേറെ പ്രബന്ധങ്ങൾ സംഭാവന ചെയ്തു. 25 പി.എച്ച്.ഡികൾ, രണ്ട് എം. ഫിൽസ് എന്നിവക്ക് ഗൈഡായി. പത്ത് പുസ്തകങ്ങൾ പ്രസിദ്ധീകരിച്ചു.
പുരസ്കാരങ്ങളും ബഹുമതികളും
ഹൈദരാബാദിലെ തെലങ്കാനയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ടെക്നോളജിയിൽ 2000 ൽ മികച്ച വനിത സയന്റിസ്റ്റ് അവാർഡിന് അർഹനായി. ഉത്തർപ്രദേശിലെ പ്ലാന്റ് സയൻസ് അസോസിയേഷൻ ഗോൾഡ് മെഡൽ അവാർഡ് നൽകി. നവംബർ 30, 2007, ഡിസംബർ 1 ന് വാറംഗലിലെ ലാൽ ബഹദൂർ കോളേജ് ബയോടെക്നോളജി വിഭാഗം സംഘടിപ്പിച്ച 'നാഷണൽ സെമിനാർ ഓൺ കറന്റ് ട്രെൻഡ്സ് ഇൻ ബയോടെക്നോളജി' വിദ്യാവതിയെ ആദരിച്ചിരുന്നു.
അവലംബം
വർഗ്ഗം:ഇന്ത്യൻ സസ്യശാസ്ത്രജ്ഞർ വർഗ്ഗം:വനിതാ ശാസ്ത്രജ്ഞർ
വോഡ്‌കാസ്റ്റ്
പതിപ്പുകളായി ഇന്റർനെറ്റിലൂടെ ലഭ്യമാക്കപ്പെടുന്ന വീഡിയോ ഫയലുകളുടെ പരമ്പരയാണ് വോഡ്കാസ്റ്റ് എന്നറിയപ്പെടുന്നത്. വെബ് ടിവി, അതിവേഗം വളരുന്ന ഡിജിറ്റൽ വിനോദം, വിവിധ തരം പുതിയ മാധ്യമങ്ങൾ ബ്രോഡ്‌ബാൻഡ്, മൊബൈൽ നെറ്റ്‌വർക്കുകൾ, വെബ് ടെലിവിഷൻ ഷോകൾ, അല്ലെങ്കിൽ വെബ് സീരീസ് എന്നിവ വഴി ഓൺലൈനിൽ സൃഷ്ടിച്ചതോ വിതരണം ചെയ്തതോ ആയ ഷോകളുടെയോ സീരീസിന്റെയോ ഉള്ളടക്കം എന്നിവ വീണ്ടും പ്രേക്ഷകർക്ക് നൽകുക എന്നിവയാണ് വോഡ്കാസ്റ്റുകളുടെ ദൗത്യം. ആശയപ്രചരണം, വിദൂരവിദ്യാഭ്യാസം, വിനോദം തുടങ്ങിയ പല രംഗങ്ങളിലും ഇന്ന് വോഡ്കാസ്റ്റിംഗ് വ്യാപകമായിരിക്കുന്നു. കമ്പ്യൂട്ടറുകൾ, മൊബൈൽ ഫോണുകൾ എന്നിവ ഉപയോഗിച്ച് വോഡ്കാസ്റ്റുകൾ കാണാവുന്നതാണ്. വെബ്, ടെലിവിഷൻ പരമ്പരകൾ ഇങ്ങനെ വോഡ്കാസ്റ്റിംഗ് ചെയ്യപ്പെടുന്നു. പരസ്യം ചെയ്യൽ, വീഡിയോ ബ്ലോഗുകൾ, അമേച്വർ ചിത്രീകരണം, ജേണലിസം, പരമ്പരാഗത മാധ്യമങ്ങളുമായി ഒത്തുചേരൽ എന്നിവയ്ക്കും വോഡ്കാസ്റ്റ് ഉപയോഗിക്കുന്നു. ആമസോൺ വീഡിയോ, ഹുലു, നെറ്റ്ഫ്ലിക്സ് എന്നിവ പ്രധാനപ്പെട്ട വോഡ്കാസ്റ്റുകൾക്ക് ഉദാഹരണമാണ്.
തുടക്കം
ഡെഡ് എൻഡ് ഡെയ്‌സ് (2003–2004) ആദ്യത്തെ വോഡ്കാസ്റ്റ് ആണെന്ന് പൊതുവെ വിശ്വസിക്കപ്പെടുന്നു. സോമ്പികളെക്കുറിച്ചുള്ള സീരിയലൈസ്ഡ് ഡാർക്ക് കോമഡി 2003 ഒക്ടോബർ 31 മുതൽ 2004 വരെ പ്രക്ഷേപണം ചെയ്തു.
വളർച്ച
ഇൻറർനെറ്റിന്റെ വ്യാപനവും, വേഗത്തിലുള്ള ഇൻറർനെറ്റ് കണക്ഷൻ സൃഷ്ടിക്കപെട്ടതും വോഡ്കാസ്റ്റിംഗ് സുഗമമാക്കി. ഇന്ന് വോഡ്കാസ്റ്റുകൾക്ക് ഓൺ‌ലൈനിൽ വളരെ പ്രചാരമുണ്ട്. വോഡ്കാസ്റ്റുകൾ ഇൻട്രാനെറ്റുകളിലും എക്‌സ്ട്രാനെറ്റുകളിലും സ്വകാര്യ, പൊതു നെറ്റ്‌വർക്കുകളിലും സ്ട്രീം ചെയ്യുന്നു, മാത്രമല്ല ഇന്റർനെറ്റ് വഴി ആശയവിനിമയം പുതിയ തലങ്ങളിലേക്ക് കൊണ്ടുപോകുകയും ചെയ്യുന്നു. അവ പലപ്പോഴും ഹ്രസ്വ വീഡിയോ ക്ലിപ്പുകളായി അവതരിപ്പിക്കപ്പെടുന്നു. സാധാരണയായി ദൈർഘ്യമേറിയ പ്രക്ഷേപണ ഭാഗങ്ങൾ, മുൻ‌കൂട്ടി സ്ഥാപിച്ച വെബ്‌സൈറ്റുകളിൽ‌ വീഡിയോ ക്ലിപ്പുകളുടെ ഒരു നിരയായി ഉപയോഗിക്കുന്നു. ഒരു ലക്കം (Episode) കണ്ടുകഴിഞ്ഞാൽ അടുത്ത ലക്കം കാണാൻ ആഗ്രഹിക്കുന്നെങ്കിൽ ആ വോഡ്കാസ്റ്റിന്റെ വരിക്കാരനാകാനും കഴിയും.
വിവിധ മേഖലകളിൽ
വോഡ്കാസ്റ്റുകൾ വഴി കച്ചവടക്കാർക്ക് തങ്ങളുടെ ബിസിനസുകൾ മെച്ചപ്പെടുത്താനും സഹായിക്കുന്നു. പ്രത്യേകിച്ച് വിൽപ്പന, വിപണന മേഖലകളിൽ. വീഡിയോ പോഡ്‌കാസ്റ്റുകളിലൂടെ, വലുതും ചെറുതുമായ ബിസിനസുകൾക്ക് അവരുടെ ചരക്കുകളും സേവനങ്ങളും ആധുനികവും ചെലവ് കുറഞ്ഞതുമായ രീതിയിൽ പരസ്യം ചെയ്യാൻ കഴിയും.
ഇതും കാണുക
പോഡ്കാസ്റ്റ്
അവലംബം
വർഗ്ഗം:മാദ്ധ്യമങ്ങൾ വർഗ്ഗം:ദൃശ്യമാദ്ധ്യമങ്ങൾ
കുപ്പാങ്
കുപ്പാങ് ഇന്തോനേഷ്യൻ പ്രവിശ്യയായ കിഴക്കൻ നുസ ടെങ്കാരയുടെ തലസ്ഥാനമാണ്. 2015 ൽ കണക്കുകൂട്ടിയതു പ്രകാരം ഈ നഗരത്തിലെ ജനസംഖ്യ 423,800 ആയിരുന്നു. തിമൂർ ദ്വീപിലെ ഏറ്റവും വലിയ നഗരവും തുറമുഖവുമാണ് ഈ നഗരം. തിമൂർ ലെസ്റ്റെ-ഇന്തോനേഷ്യൻ-ആസ്ത്രേലിയ ഗ്രോത്ത് ട്രയാങ്കിൾ സ്വതന്ത്ര വ്യാപാര മേഖലയുടെ ഭാഗമാണ് കുപ്പാങ്.
ചരിത്രം
പോർച്ചുഗീസ, ഡച്ച് കൊളോണിയൽ കാലഘട്ടത്തിൽ കുപ്പാങ് ഒരു പ്രധാനപ്പെട്ട ഒരു തുറമുഖവും വാണിജ്യ കേന്ദ്രവുമായിരുന്നു. നഗരത്തിലെ കൊളോണിയൽ സാന്നിദ്ധ്യത്തിന്റെ അവശിഷ്ടങ്ങളും മറ്റും ഇവിടെ കാണപ്പെടുന്നു.
സൊലോറിലെ പോർച്ചുഗീസ് ദുർഗ്ഗം കീഴടക്കിയതിനു ശേഷം ഡച്ച് ഈസ്റ്റ് ഇന്ത്യാ കമ്പനി (VOC) പ്രതിനിധികൾ 1613 ൽ കുപ്പാങിലെത്തി. അക്കാലത്ത് ഈ സ്ഥലവും ഉൾനാടൻ പ്രദേശത്തിന്റെയും ഭരണം നടത്തിയിരുന്നത് മലുക്കു വിലെ സെറാമിൻെറ വംശമെന്ന് അവകാശപ്പെട്ടിരുന്ന ഹെലോങ് ഗോത്രത്തിലെ ഒരു രാജാവായിരുന്നു. തിമൂറിന്റെ വിവിധ ഭാഗങ്ങളിൽ തന്ത്രപരമായ നിയന്ത്രണം കിട്ടുന്ന മെച്ചപ്പെട്ട രീതിയിലായിരുന്നു കുപ്പാങിന്റെ നിലനിൽപ്പ്. അതിനാൽ ദ്വീപിന്റെ തെക്കൻ തീരത്തെ നാവിക പ്രവർത്തനങ്ങൾ നിരീക്ഷിക്കാൻ സാധിച്ചിരുന്നു. കൂടാതെ, കോയിനിനോ നദി ഇവിടുത്തെ അധിവാസികൾക്ക് ശുദ്ധജലം ലഭ്യമാക്കുകയും ചെയ്തു. ഒരു VOC-ഹെലോങ് കരാർ ഉണ്ടാക്കുകയും എന്നാൽ തിമോറിൽ VOC പ്രതിബദ്ധതയില്ലാത്തതിനാൽ, കുപ്പാങ് പിന്നീട് ഫ്ലോറെസിലെ പോർച്ചുഗീസ് മെസ്റ്റിസോ ജനതയായ ടോപാസെസിന്റെ സ്വാധീനത്തിലാകുകയും ചെയ്തു. 1640 ൽ ഇവിടെ ഒരു പോർച്ചുഗീസ് ശക്തികേന്ദ്രം സ്ഥാപിതമായി. എന്നിരുന്നാലും, 1646 ൽ സൊലോറിൽ VOC സുസ്ഥാപിതമാകുകയും ഇവിടെയുള്ള പ്രാദേശിക രാജാവുമായി തങ്ങളുടെ ബന്ധം പുതുക്കുകയും ചെയ്തു. 1653 ജനുവരിയിൽ ഒരു ഡച്ച് ദുർഗ്ഗമായ ഫോർട്ട് കോൺകോർഡിയ, നദിയുടെ അഴിമുഖത്തിന്റെ ഇടതുവശത്തായി ഉയരത്തിൽ സ്ഥാപിക്കപ്പെട്ടു. പോർച്ചുഗീസുകാർക്കെതിരെയുള്ള ഡച്ച് പോരാട്ടത്തിന്റെ കേന്ദ്രമായി കുപ്പാംഗ് മാറി.
1655, 1656, 1657 എന്നീ വർഷങ്ങളിലെ ഡച്ച് പരാജയ പരമ്പരകൾക്കുശേഷം, VOC സഖ്യശക്തികളിൽ നിന്നുള്ള വലിയ അഭയാർത്ഥി സംഘങ്ങളായ സോൻബായി, അംബായി എന്നിവർ 1658 ൽ കുപ്പാങ്ങിനു സമീപപ്രദേശങ്ങളിൽ അധിവസിക്കാനെത്തുകയും പരമ്പരാഗതമായി ഹെലോങിന്റെ അധീനതിയിലായിരുന്ന പ്രദേശങ്ങളിൽ ചെറിയ നാട്ടുരാജ്യങ്ങൾ രൂപീകരിക്കുകയും ചെയ്തു. ഇവരെ പിന്തുടർന്ന് അംഫോവാ (1683), തായെബെനു(1688) എന്നീ രണ്ടു സംഘങ്ങളും ഇവിടേയ്ക്കെത്തി. ഹെലോംഗ് രാജാവ് മേഖലയിലെ അധിപനായി (ടുവാൻ ടാനാഹ്) ആയി തുടർന്നുവെങ്കിലും അദ്ദേഹത്തിന് VOC അധികാരികളുടെ അടുത്ത ആശ്രയം വേണ്ടതുണ്ടായിരുന്നു. പഴയ ഹെലോങ് പ്രദേശത്തെക്കൂടാതെ1749 വരെ പോർച്ചുഗീസുകാർ തിമൂറിന്റെ ഭൂരിഭാഗത്തിലും ആധിപത്യം സ്ഥാപിച്ചിരുന്നു.
ഒരു ചീഫ് എക്സിക്യൂട്ടീവും (ഒപ്പർഹൂഫ്ഡ്) ഉപദേശകസമിതിയുമായി ഡച്ചുകാർ ഇവിടെ ഒരു യൂറോപ്യൻ ഭരണം സ്ഥാപിച്ചു. തദ്ദേശീയ ജനങ്ങളുമായി ബന്ധപ്പെട്ട വിഷയങ്ങൾ പതിവായ യോഗങ്ങളിലൂടെ (വെർഗാഡെറിൻഗെൻ) ക്രമീകരിച്ചിരുന്നു. VOC-സഖ്യ ദ്വീപുകളായ റോട്ട്, സാവു, സൊലോർ എന്നിവിടങ്ങളിലെ വിഷയങ്ങൾ കുപ്പാങ് ഭരണകൂടം നേരിട്ടു കൈകാര്യം ചെയ്തു. പതിനെട്ടാം നൂറ്റാണ്ടിന്റെ തുടക്കത്തിൽ ചൈനീസ് വ്യാപാരികളും, കരകൌശലക്കാരും ഇവിടെ അധിവസിക്കുകയും ഇത് താമസിയാത നഗരത്തിന്റെ സാമ്പത്തിക ജീവിതത്തിന് അനുപേക്ഷണീയമായിത്തീരുകയും ചെയ്തു. ഡച്ചുകാരുടെ അധികാര പരിധിയിലുള്ള വെള്ളക്കാരല്ലാത്ത മാർഡിജ്കേർസിനോടൊപ്പം മേഖലയിലെ വിവിധ തദ്ദേശീയ സമൂഹങ്ങളും നഗര പ്രദേശത്ത് അധിവസിച്ചിരുന്നു. 1752-ൽ നഗരത്തിലെ ജനസംഖ്യയിൽ 827 ക്രിസ്തുമത വിശ്വാസികളും എണ്ണം വ്യക്തമല്ലാത്ത ക്രിസ്ത്യാനികളല്ലാത്തവരുമുണ്ടായിരുന്നു.
കാലാവസ്ഥ
കുപ്പങിലെ കാലാവസ്ഥ, കോപ്പെൻ കാലാവസ്ഥാ വർഗ്ഗീകരണമനുസരിച്ച്, ഇർപ്പമുള്ളതും വരണ്ടതുമായ ഒരു ഉഷ്ണമേഖലാ കാലാവസ്ഥയാണ്. ഇന്തോനേഷ്യയ്ക്ക് പുറത്തുള്ള പല നഗരങ്ങളിൽ നിന്നും വ്യത്യസ്തമായി, കുപ്പാങിലെ താപനില ചൂടുള്ള വേനൽക്കാലവും (ഒക്ടോബർ മുതൽ മാർച്ച് വരെ), തണുപ്പുള്ള ശൈത്യകാലവുമായി (ഏപ്രിൽ മുതൽ സപ്തംബർ വരെ) അൽപ്പം വ്യത്യാസപ്പെട്ടിരിക്കുന്നു. ഒക്ടോബർ ഏറ്റവും ചൂടേറിയ മാസവും (ശരാശരി താപനില 28.8 ° C / 83.8 ° F), ജൂലൈ ഏറ്റവും തണുപ്പുളള മാസവുമാണ് (ശരാശരി താപനില 26.1 ° C / 79.0 ° F). നഗരത്തിന് ഒരു വ്യതിരിക്തമായ ആർദ്രകാലവും വരണ്ട കാലാവസ്ഥയും ഉണ്ട്. ജനുവരിയാണ് ഏറ്റവും ആർദ്രമായ മാസം (ഇക്കാലത്ത് മഴയുടെ അളവ് 386 മില്ലിമീറ്റർ / 15.2 ഇഞ്ച് ആണ്). ആഗസ്ത്, സെപ്തംബർ മാസങ്ങളാണ് ഏറ്റവും വരണ്ട മാസങ്ങൾ (മഴയുടെ അളവ് 2 മില്ലിമീറ്റർ / 0.079 ഇഞ്ച്).
അവലംബം
വർഗ്ഗം:ഇന്തോനേഷ്യൻ നഗരങ്ങൾ വർഗ്ഗം:ഇന്തോനേഷ്യയിലെ പ്രവിശ്യകളുടെ തലസ്ഥാനങ്ങൾ
സർദാർ പട്ടേൽ മെഡിക്കൽ കോളേജ്, ബിക്കാനീർ
ഇന്ത്യൻ സംസ്ഥാനമായ രാജസ്ഥാനിലെ ബിക്കാനീർ നഗരത്തിൽ സ്ഥിതി ചെയ്യുന്ന മെഡിക്കൽ കൗൺസിൽ ഓഫ് ഇന്ത്യ അംഗീകരിച്ച ഒരു മെഡിക്കൽ കോളേജാണ് സർദാർ പട്ടേൽ മെഡിക്കൽ കോളേജ്.
ചരിത്രം
1959-ൽ സ്ഥാപിതമായ ഈ കോളേജ് രാജസ്ഥാനിലെ രണ്ടാമത്തെ മെഡിക്കൽ കോളേജായിരുന്നു. ഇന്ത്യയുടെ മുൻ പ്രധാനമന്ത്രി പണ്ഡിറ്റ് ജവഹർലാൽ നെഹ്‌റു ആണ് ഇത് ഉദ്ഘാടനം ചെയ്തത്.
ഈനിഡ്
വിർജിൽ(പ്യൂബ്ലിയസ് വെർജീലിയസ് മാരോ) ബി.സി 29-ആമാണ്ടിനും ബി.സി 19-ആമാണ്ടിനും ഇടയിൽ ലത്തീൻ ഭാഷയിൽ രചിച്ച ഇതിഹാസകാവ്യമാണ് ഈനിഡ്.(Aeneid ; Aeneis ) 12 വാല്യങ്ങളുള്ള ഈ ഇതിഹാസം റോമാ സാമ്രാജ്യത്തിന്റെ ദേശീയ ഇതിഹാസമാണ്. ഡാക്റ്റൈലിക ഷഡ്‌വൃത്തത്തിൽ (dactylic hexameter) 9,896 വരികളുള്ള ഇതിലെ ആദ്യത്തെ ആറ് വാല്യങ്ങൾ, നായകനായ ഈനിയസ് ട്രോയ് നഗരത്തിൽനിന്നും പോകുന്നതും ബാക്കി വാല്യങ്ങൾ ലാറ്റിനുകളുമായുള്ള യുദ്ധത്തെയും വർണ്ണിക്കുന്നു. ലത്തീൻ ഭാഷയിലെ ഏറ്റവും വലിയ ഇതിഹാസകാവ്യമാണ് ഈനിഡ്. .
സർദാർ പട്ടേൽ മെഡിക്കൽ കോളേജ്, ബിക്കാനീർ
ചരിത്രം
തുടക്കത്തിൽ, കോളേജിന്റെ പേര് ബിക്കാനീർ മെഡിക്കൽ കോളേജ് എന്നായിരുന്നു, പിന്നീട് ആധുനിക ഇന്ത്യയുടെ ശില്പിയായ സർദാർ വല്ലഭ് ഭായ് പട്ടേലിന്റെ പേര് നൽകാൻ തീരുമാനിച്ചു.
ഈനിഡ്
രാജാവായ അഞ്ചീസെസിന്റെ(Anchises)യും ദേവതയായ വീനസിന്റേയും മകനാണ്‌ ഏനിയസ്. ഹോമറിന്റെ ഇലിയാഡിലെയും കഥാപാത്രവുമായ ഏനിയസ്, ഈനിഡിൽ റോമുലസിന്റെയും റിമസിന്റെയും പിതാമഹനാണ്‌.
സർദാർ പട്ടേൽ മെഡിക്കൽ കോളേജ്, ബിക്കാനീർ
ചരിത്രം
1975-ൽ കൊറോണറി കെയർ യൂണിറ്റ് സ്ഥാപിക്കപ്പെട്ടു, രാജസ്ഥാനിലെ ആദ്യത്തെ കൊറോണറി കെയർ യൂണിറ്റായിരുന്നു ഇത്.
അവലോകനം
കോളേജിന് പൂർണമായും ധനസഹായം നൽകുന്നത് രാജസ്ഥാൻ സർക്കാരാണ്. കോളേജിൽ MBBS ന് 250 സീറ്റുകളും ബിരുദാനന്തര ബിരുദ വിദ്യാർത്ഥികൾക്ക് 63 സീറ്റുകളുമുണ്ട്. കൂടാതെ ഡിപ്ലോമയിൽ 18, ഡിഎം കാർഡിയോളജിയിൽ രണ്ട് സീറ്റുകൾ, എംസിഎച്ച് യൂറോളജിയിൽ രണ്ട് സീറ്റുകൾ എന്നിവയും ഉണ്ട്. ലഘുചിത്രം| സർദാർ പട്ടേൽ മെഡിക്കൽ കോളേജ്, ബിക്കാനീർ താഴെ പറയുന്ന ആശുപത്രികൾ സർദാർ പട്ടേൽ മെഡിക്കൽ കോളേജുമായി ബന്ധപ്പെട്ടിരിക്കുന്നു:
ഈനിഡ്
അവലംബം
വർഗ്ഗം:ഇതിഹാസങ്ങൾ
സർദാർ പട്ടേൽ മെഡിക്കൽ കോളേജ്, ബിക്കാനീർ
താമസ സൗകര്യം
വിദ്യാർത്ഥികൾക്കായി പ്രത്യേകം ഹോസ്റ്റലുകൾ ഉണ്ട്, ബിരുദ വിദ്യാർത്ഥികൾക്ക് നാല്, പെൺകുട്ടികൾക്ക് ഒന്ന്, ഇന്റേൺസിന് ഒന്ന്, ബിരുദാനന്തര വിദ്യാർത്ഥികൾക്ക് രണ്ട്.
പുറം കണ്ണികൾ
വർഗ്ഗം:രാജസ്ഥാനിലെ മെഡിക്കൽ കോളേജുകൾ
വാർബി-ഓവൻസ് ദേശീയോദ്യാനം
വാർബി-ഓവൻസ് ദേശീയോദ്യാനം ആസ്ത്രേലിയയിലെ വിക്റ്റോറിയയിലെ ഹ്യൂ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 14,655 ഹെക്റ്റർ പ്രദേശത്തായി വ്യാപിച്ചുകിടക്കുന്ന ഈ ദേശീയോദ്യാനം വൻഗറാറ്റയ്ക്കു പടിഞ്ഞാറായി ഏകദേശം 10 കിലോമീറ്ററും മെൽബണിൽ നിന്നും വടാക്കു-കിഴക്കായി 240 കിലോമീറ്ററും അകലെയാണ്.
ഈ ദേശീയോദ്യാനത്തിന് ഈ പേരു ലഭിച്ചത് വാർബി മലനിരകളുടേയും നിന്നും ഓവൻസ് നദി യുടേയും പേരിൽ നിന്നാണ്. ഈ മേഖലയിൽ 1844 താമസമാരംഭിച്ച ബെൻ വാർഡി എന്ന ചെമ്മരിയാടുകർഷകനോടുള്ള ആദരസൂചകമായാണ് മലനിരകൾക്ക് അദ്ദേഹത്തിന്റെ പേരിട്ടത്. 1987ൽ സ്റ്റേറ്റ് ഫോറസ്റ്റ് ആയി സംരക്ഷിച്ച ഈ പ്രദേശത്തെ 2010 ജൂണിൽ ദേശീയോദ്യാനമായി പ്രഖ്യാപിച്ചു. ബോക്സ്-അയൺബാക്ക് വനആവാസവ്യവസ്ഥകൾ, ഇവയുമായി ബന്ധപ്പെട്ടിരിക്കുന്ന വംശനാശം നേരിട്ടുകൊണ്ടിരിക്കുന്ന അനേകം സ്പീഷീസുകളിൽപ്പെട്ട പക്ഷികൾ എന്നിവയെ സംരക്ഷിക്കുന്നതിലുള്ള പ്രാധാന്യം മൂലം  25,300 ഹെക്റ്റർ വിസ്തീർണ്ണമുള്ള പ്രധാനപ്പെട്ട പക്ഷിസങ്കേതമായ വാർബി-ചിൽറ്റേൺ ബോക്സ്-അയൺബാക്കിൽ ഈ ദേശീയോദ്യാനത്തിന്റെ ഭാഗങ്ങൾ ഉൾപ്പെട്ടിരിക്കുന്നു.
അവലംബം
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:വിക്ടോറിയയിലെ ദേശീയോദ്യാനങ്ങൾ
തോമസ് പെനന്റ്
വെയിൽസിൽ നിന്നുമുള്ള ഒരു പ്രകൃതിശാസ്ത്രജ്ഞനും, സഞ്ചാരിയും, എഴുത്തുകാരനും പുരാവസ്തുതൽപ്പരനുമായിരുന്നു തോമസ് പെന്നന്റ് (Thomas Pennant). (14 ജൂൺ 1726 – 16 ഡിസംബർ 1798). ജീവിതകാലം മുഴുവൻ അദ്ദേഹം തന്റെ കുടുംബതറവാടായ വെയിൽസിലെ ഫ്ലിന്റ്‌ഷെയറിലാണ് ജീവിച്ചത്.
പ്രകൃതിശാസ്ത്രകാരനെന്ന നിലയിൽ അദ്ദേഹം വലിയ കൗതുകത്തോടെ ഭൂമിശാസ്ത്രം, സസ്യങ്ങൾ, മൃഗങ്ങൾ, പക്ഷികൾ, ഉരഗങ്ങൾ, ഉഭയജീവികൾ, മൽസ്യങ്ങൾ തുടങ്ങി ജീവനുള്ള എല്ലാത്തിലും ശ്രദ്ധചെലുത്തിയിരുന്നു. കൂടാതെ കണ്ടതിനെപ്പറ്റിയും കേട്ടതിനെപ്പറ്റിയുമെല്ലാം അദ്ദേഹം വിവരങ്ങൾ ശേഖരിച്ചുസൂക്ഷിച്ചിരുന്നു. യൂറോപ്പിൽ നിന്നും പുറത്തേക്കുപോയിട്ടില്ലെങ്കിൽക്കൂടി അദ്ദേഹം ബ്രിട്ടീഷ് സുവോളജി, നാൽക്കാലികളുടെ ചരിത്രം, ആർട്ടിക്കിലെ ജീവശാസ്ത്രം, ഇന്ത്യയിലെ ജീവശാസ്ത്രം എന്നിങ്ങനെയെല്ലാം പുസ്തകങ്ങൾ രചിച്ചു. പ്രസിദ്ധരായ അന്നത്തെ ശാസ്ത്രകാരന്മാരിൽ പലരുമായുമദ്ദേഹം എഴുത്തുകുത്തുകൾ നടത്തിയിരുന്നു. പുരാവസ്തുതൽപ്പരൻ എന്ന നിലയിലുള്ള അദ്ദേഹത്തിന്റെ വലിയ ശേഖരത്തിൽ പലതും ഇന്ന് നാഷണൽ ലൈബ്രറി ഓഫ് വെയിൽസിൽ ലഭ്യമാണ്..